ai4bharat/Pralekha huggingface dataset:
ਨੀਤੀ ਆਯੋਗ
ਨੀਤੀ ਆਯੋਗ ਨੇ ਭਾਰਤ ਦਾ ਭੂ-ਸਥਾਨਕ ਊਰਜਾ ਮੈਪ ਲਾਂਚ ਕੀਤਾ
18 ਅਕਤੂਬਰ 2021 ਨੂੰ ਨੀਤੀ ਆਯੋਗ ਦੇ ਵਾਈਸ ਚੇਅਰਮੈਨ ਡਾ. ਰਾਜੀਵ ਕੁਮਾਰ, ਨੀਤੀ ਆਯੋਗ ਦੇ ਚੇਅਰਮੈਨ, ਡਾ. ਵੀ.ਕੇ. ਸਾਰਸਵਤ ਅਤੇ ਨੀਤੀ ਆਯੋਗ ਦੇ ਸੀਈਓ, ਸ਼੍ਰੀ ਅਮਿਤਾਭ ਕਾਂਤ ਨੇ ਭਾਰਤ ਦਾ ਭੂ-ਸਥਾਨਕ ਊਰਜਾ ਮੈਪ ਲਾਂਚ ਕੀਤਾ। ਇਸਰੋ ਦੇ ਚੇਅਰਮੈਨ ਅਤੇ ਪੁਲਾੜ ਵਿਭਾਗ ਦੇ ਸਕੱਤਰ ਡਾ. ਕੇ. ਸਿਵਨ ਨੇ ਇਸ ਪ੍ਰੋਗਰਾਮ ਵਿੱਚ ਭਾਗ ਲਿਆ।
ਭਾਰਤੀ ਪੁਲਾੜ ਖੋਜ ਸੰਗਠਨ  ਦੇ ਸਹਿਯੋਗ ਨਾਲ ਨੀਤੀ ਆਯੋਗ ਨੇ ਭਾਰਤ ਸਰਕਾਰ ਦੇ ਊਰਜਾ ਮੰਤਰਾਲਿਆਂ ਦੇ ਨਾਲ ਭਾਰਤ ਦਾ ਇੱਕ ਵਿਆਪਕ ਭੂਗੋਲਿਕ ਸੂਚਨਾ ਪ੍ਰਣਾਲੀ  ਊਰਜਾ ਮੈਪ ਵਿਕਸਿਤ ਕੀਤਾ ਹੈ। ਇਹ ਜੀਆਈਐੱਸ ਮੈਪ ਦੇਸ਼ ਦੇ ਸਾਰੇ ਊਰਜਾ ਸੰਸਾਧਨਾਂ ਦੀ ਇੱਕ ਸਮੁੱਚੀ ਤਸਵੀਰ ਪ੍ਰਦਾਨ ਕਰਦਾ ਹੈ ਜੋ ਪਰੰਪਰਿਕ ਬਿਜਲੀ ਪਲਾਂਟਾਂ, ਤੇਲ ਅਤੇ ਗੈਸ ਦੇ ਖੂਹਾਂ, ਪੈਟ੍ਰੋਲੀਅਮ ਰਿਫਾਇਨਰੀਆਂ, ਕੋਲਾ ਖੇਤਰਾਂ ਅਤੇ ਕੋਲਾ ਬਲਾਕਾਂ ਵਰਗੀਆਂ ਊਰਜਾ ਸੰਸਥਾਵਾਂ ਨੂੰ ਦਰਸਾਉਂਦਾ ਹੈ ਅਤੇ 27 ਵਿਸ਼ਾਗਤ ਸ਼੍ਰੇਣੀਆਂ ਦੇ ਰਾਹੀਂ ਅਕਸ਼ੈ ਊਰਜਾ ਬਿਜਲੀ ਪਲਾਂਟਾਂ ਅਤੇ ਅਕਸ਼ੈ ਊਰਜਾ ਸੰਸਾਧਨ ਸਮਰੱਥਾ ਆਦਿ ‘ਤੇ ਜ਼ਿਲ੍ਹੇ-ਵਾਰ ਡੇਟਾ ਪੇਸ਼ ਕਰਦਾ ਹੈ ।
ਇਹ ਮੈਪ ਦੇਸ਼ ਵਿੱਚ ਊਰਜਾ ਉਤਪਾਦਨ ਅਤੇ ਵੰਡ ਦਾ ਇੱਕ ਵਿਆਪਕ ਦ੍ਰਿਸ਼ਟੀਕੋਣ ਪ੍ਰਦਾਨ ਕਰਨ ਲਈ ਊਰਜਾ ਦੇ ਸਾਰੇ ਪ੍ਰਾਥਮਿਕ ਅਤੇ ਸੈਕੰਡਰੀ ਸਰੋਤਾਂ ਅਤੇ ਉਨ੍ਹਾਂ ਦੇ ਟ੍ਰਾਂਸਪੋਰਟ/ਟ੍ਰਾਂਸਮਿਸ਼ਨ ਨੈੱਟਵਰਕ ਦੀ ਪਹਿਚਾਣ ਕਰਨ ਅਤੇ ਉਨ੍ਹਾਂ ਦਾ ਪਤਾ ਲਗਾਉਣ ਦਾ ਯਤਨ ਕਰਦਾ ਹੈ । ਇਹ ਇੱਕ ਅਨੋਖਾ ਯਤਨ ਹੈ ਜਿਸ ਦਾ ਉਦੇਸ਼ ਕਈ ਸੰਗਠਨਾਂ ਵਿੱਚ ਬਿਖਰੇ ਹੋਏ ਊਰਜਾ ਡੇਟਾ ਨੂੰ ਏਕੀਕ੍ਰਿਤ ਕਰਨਾ ਅਤੇ ਇਸ ਨੂੰ ਸਮੇਕਿਤ, ਆਕਰਸ਼ਕ ਗ੍ਰਾਫੀਕਲ ਢੰਗ ਨਾਲ ਪੇਸ਼ ਕਰਨਾ ਹੈ। ਇਸ ਵਿੱਚ ਵੈੱਬ-ਜੀਆਈਐੱਸ ਟੈਕਨੋਲਜੀ ਅਤੇ ਓਪਨ-ਸੋਰਸ ਸਾਫਟਵੇਅਰ ਵਿੱਚ ਨਵੀਨਤਮ ਪ੍ਰਗਤੀ ਦਾ ਲਾਭ ਉਠਾਇਆ ਗਿਆ ਹੈ ਤਾਕਿ ਇਸ ਨੂੰ ਪ੍ਰਭਾਵੀ ਅਤੇ ਉਪਯੋਗਕਰਤਾ ਦੇ ਅਨੁਕੂਲ ਬਣਾਇਆ ਜਾ ਸਕੇ। ਭਾਰਤ ਦਾ ਭੂ-ਸਥਾਨਕ ਊਰਜਾ ਮੈਪ ਯੋਜਨਾ ਬਣਾਉਣ ਅਤੇ ਨਿਵੇਸ਼ ਸੰਬੰਧੀ ਫ਼ੈਸਲੇ ਲੈਣ ਵਿੱਚ ਲਾਭਦਾਇਕ ਹੋਵੇਗਾ। ਇਹ ਉਪਲੱਬਧ ਊਰਜਾ ਪਰਿਸੰਪਤੀਆਂ ਦਾ ਉਪਯੋਗ ਕਰਕੇ ਆਪਦਾ ਪ੍ਰਬੰਧਨ ਵਿੱਚ ਵੀ ਸਹਾਇਤਾ ਕਰੇਗਾ ।
ਨੀਤੀ ਆਯੋਗ ਦੇ ਵਾਈਸ ਚੇਅਰਮੈਨ ਡਾ. ਰਾਜੀਵ ਕੁਮਾਰ ਨੇ ਭਾਰਤ ਦੇ ਜੀਆਈਐੱਸ-ਅਧਾਰਿਤ ਊਰਜਾ ਮੈਪ ਦਾ ਲੋਕਾਅਰਪਣ ਕਰਦੇ ਹੋਏ ਕਿਹਾ ਕਿ ਊਰਜਾ ਪਰਿਸੰਪਤੀਆਂ ਦਾ ਜੀਆਈਐੱਸ - ਮੈਪ ਭਾਰਤ ਦੇ ਊਰਜਾ ਖੇਤਰ ਦੇ ਅਸਲੀ ਸਮੇਂ ਅਤੇ ਏਕੀਕ੍ਰਿਤ ਯੋਜਨਾ ਨੂੰ ਸੁਨਿਸ਼ਚਿਤ ਕਰਨ ਲਈ ਲਾਭਦਾਇਕ ਹੋਵੇਗਾ। ਇਸ ਦੇ ਵੱਡੇ ਭੂਗੋਲਿਕ ਵਿਸਤਾਰ ਅਤੇ ਆਪਸ ਵਿੱਚ ਨਿਰਭਰਤਾ ਨੂੰ ਵੇਖਦੇ ਹੋਏ, ਊਰਜਾ ਬਜ਼ਾਰਾਂ ਵਿੱਚ ਯੋਗਤਾ ਹਾਸਲ ਕਰਨ ਦੀਆਂ ਬੇਹੱਦ ਸੰਭਾਵਨਾਵਾਂ ਹਨ। ਅੱਗੇ ਚੱਲ ਕੇ, ਜੀਆਈਐੱਸ-ਅਧਾਰਿਤ ਊਰਜਾ ਪਰਿਸੰਪਤੀਆਂ ਦੀ ਮੈਪਿੰਗ ਸਾਰੇ ਸੰਬੰਧਿਤ ਹਿਤਧਾਰਕਾਂ ਲਈ ਫਾਇਦੇਮੰਦ ਹੋਵੇਗੀ ਅਤੇ ਨੀਤੀ-ਨਿਰਮਾਣ ਪ੍ਰਕਿਰਿਆ ਨੂੰ ਤੇਜ਼ ਕਰਨ ਵਿੱਚ ਮਦਦ ਕਰੇਗੀ। ਬਿਖਰੇ ਹੋਏ ਡੇਟਾ ਨੂੰ ਇੱਕ ਸਾਥ ਲਿਆਂਦਾ ਗਿਆ ਹੈ ; ਇਹ ਇੱਕ ਬਹੁਤ ਵੱਡਾ ਜਾਂਚ ਉਪਕਰਨ ਹੋਵੇਗਾ।
ਭਾਰਤ ਦੇ ਜੀਆਈਐੱਸ ਅਧਾਰਿਤ ਊਰਜਾ ਮੈਪ ਨੂੰ ਇੱਥੇ ਵੇਖ ਸਕਦੇ ਹਨ - https://vedas.sac.gov.in/energymap.
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਆਸਟ੍ਰੇਲੀਆ ਦੀ ਇੱਕ ਕੰਪਨੀ ਨੇ ਐੱਨਆਰਐੱਲ ਸਮਰਥਿਤ ਸਟਾਰਟਅੱਪ ਦਾ ਅਧਿਗ੍ਰਹਿਣ ਕੀਤਾ
ਦੂਰ-ਦਰਾਡੇ ਖੇਤਰਾਂ ਤੱਕ ਵੰਡ ਕਰਨ ਵਾਲੀ ਆਸਟ੍ਰੇਲੀਆ ਦੀ ਇੱਕ ਅਭਿਨਵ ਕੰਪਨੀ ਗੇਟ ਇਟ ਫਾਸਟ , ਨੇ ਅਸਾਮ ਦੇ ਗੁਹਾਵਾਟੀ ਸਥਿਤ ਨੁਮਾਲੀਗੜ੍ਹ ਰਿਫਾਈਨਰੀ ਲਿਮਿਟਿਡ ਸਮਰਥਿਤ ਵਨਟ੍ਰੈਕਰ ਟੈਕਨੋਲੋਜੀਜ ਪ੍ਰਾਈਵੇਟ ਲਿਮਿਟਿਡ  ਦਾ ਅਧਿਗ੍ਰਹਿਣ ਕੀਤਾ ਹੈ।
ਵਨਟ੍ਰੈਕਰ ਲੌਜਿਸਟਿਕਸ ਅਤੇ ਦੂਰ-ਦਰਾਡੇ ਸਥਾਨਾਂ ਤੱਕ ਵੰਡ ਕੰਨਪੀਆਂ ਲਈ ਇੱਕ ਵਿਸ਼ਵ ਪੱਧਰੀ ਉਦੱਮ ਟੈਕਨੋਲੋਜੀ ਮੰਚ ਪ੍ਰਦਾਨ ਕਰਦਾ ਹੈ। ਨੁਮਾਲੀਗੜ੍ਹ ਰਿਫਾਈਨਰੀ ਲਿਮਿਟਿਡ ਨੇ ਐੱਨਆਰਐੱਲ ਆਈਡੀਏਸ਼ਨ  ਨਾਮ ਨਾਲ ਆਪਣੀ ਪ੍ਰਮੁੱਖ ਸਟਾਰਟਅੱਪ ਪਹਿਲ ਦੇ ਜ਼ਰੀਏ ਉੱਤਰ-ਪੂਰਬੀ ਭਾਰਤ ਦੇ ਸਥਾਨਕ ਉੱਦਮੀਆਂ ਨੂੰ ਪ੍ਰੋਤਸਾਹਿਤ ਕਰਨ ਅਤੇ ਇਸ ਖੇਤਰ ਵਿੱਚ ਸਟਾਰਟਅੱਪ ਕਾਰੋਬਾਰ ਲਈ ਅਨੁਕੂਲ ਵਾਤਾਵਰਣ ਦੇ ਨਿਰਮਾਣ ਲਈ ਵਨਟ੍ਰੈਕਰ ਦਾ ਸਮਰਥਨ ਕੀਤਾ ਹੈ। ਨੁਮਾਲੀਗੜ੍ਹ ਰਿਫਾਈਨਰੀ ਦੇ ਇਸ ਸਮਰਥਨ ਨੇ ਵਨਟ੍ਰੈਕਰ ਨੂੰ ਗਲੋਬਲ ਬਜ਼ਾਰਾਂ ਵਿੱਚ ਕਾਰੋਬਾਰ ਅਵਸਰਾਂ ਦਾ ਸਫਲਤਾਪੂਰਵਕ ਪਤਾ ਲਗਾਉਣ ਵਿੱਚ ਸਮਰੱਥ ਬਣਾਇਆ ਅਤੇ ਗੇਟ ਇਟ ਫਾਸਟ ਦੁਆਰਾ ਕੀਤੇ ਗਏ ਅਧਿਗ੍ਰਹਿਣ ਵਿੱਚ ਕਾਫੀ ਯੋਗਦਾਨ ਦਿੱਤਾ ਹੈ।
ਇਹ ਅਧਿਗ੍ਰਹਿਣ ਗੇਟ ਇਟ ਫਾਸਟ ਨੂੰ ਗਲੋਬਲ ਬਜ਼ਾਰਾਂ ਲਈ ਤਿਆਰ ਵਿਸ਼ਵ ਪੱਧਰੀ ਉਤਪਾਦ ਬਣਾਉਣ ਲਈ ਵਨਟ੍ਰੈਕਰ ਦੇ ਪਲੈਟਫਾਰਮ ਵਿੱਚ ਵੱਡੇ ਪੈਮਾਨੇ ‘ਤੇ ਨਿਵੇਸ਼ ਕਰਨ ਦਾ ਅਵਸਰ ਦੇਣਗੇ।
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਨੇ ਹਾਈਪਰ ਸੋਨਿਕ ਤਕਨਾਲੋਜੀ ਡੈਮੋਨਸਟੇਟਰ ਵਹੀਕਲ ਦੇ ਉਡਾਨ ਟੈਸਟਾਂ ਵਿੱਚ ਸਫ਼ਲਤਾ ਪ੍ਰਾਪਤ ਕੀਤੀ
ਰੱਖਿਆ ਖੋਜ਼ ਤੇ ਵਿਕਾਸ ਸੰਸਥਾ  ਨੇ ਅੱਜ ਉਡੀਸ਼ਾ ਤਟ ਨੇੜੇ ਡਾਕਟਰ ਏ ਪੀ ਜੇ ਅਬਦੁੱਲ ਕਲਾਮ ਲਾਂਚ ਕੰਪਲੈਕਸ ਤੋਂ ਹਾਈਪਰ ਸੋਨਿਕ ਏਅਰ ਬਰੀਧਿੰਗ ਸਕ੍ਰੈਮਜੈੱਟ ਦਾ ਹਾਈਪਰਸੋਨਿਕ ਤਕਨਾਲੋਜੀ ਪ੍ਰਦਰਸ਼ਨ ਵਹੀਕਲ  ਰਾਹੀਂ ਸਫ਼ਲ ਪ੍ਰਦਰਸ਼ਨ ਕੀਤਾ ।
ਹਾਈਪਰਸੋਨਿਕ ਕਰੂਜ਼ ਵਹੀਕਲ, ਜਿਸ ਨੂੰ ਪੁਖ਼ਤਾ ਸੋਲਿਡ ਰਾਕੇਟ ਮੋਟਰ ਨਾਲ ਲਾਂਚ ਕੀਤਾ ਗਿਆ , ਨੂੰ 30 ਕਿਲੋਮੀਟਰ ਦੀ ਉਚਾਈ ਤੇ ਲੈ ਗਈ । ਜਿੱਥੇ ਹਾਈਪਰਸੋਨਿਕ ਮੈੱਕ ਨੰਬਰ ਤੇ ਏਅਰੋ ਡਾਇਨਾਮਿਕ ਹੀਟ ਸ਼ੀਲਡਸ ਅਲੱਗ ਕੀਤੀਆਂ ਗਈਆਂ । ਕਰੂਜ਼ ਵਹੀਕਲ ਨੇ ਲਾਂਚ ਵਹੀਕਲ ਤੋਂ ਅਲੱਗ ਹੋ ਕੇ ਯੋਜਨਾ ਅਨੁਸਾਰ ਏਅਰ ਇੰਨਟੇਕ ਖੋਲ ਦਿੱਤਾ । ਹਾਈਪਰਸੋਨਿਕ ਕੰਬਰਸ਼ਨ ਬਣਿਆ ਰਿਹਾ ਤੇ ਕਰੂਜ਼ ਵਹੀਕਲ ਲਗਾਤਾਰ ਆਵਾਜ਼ ਦੀ ਸਪੀਡ ਤੋਂ 6 ਗੁਣਾ ਰਫ਼ਤਾਰ ਨਾਲ ਆਪਣੇ ਮਿੱਥੇ ਟੀਚੇ ਵੱਲ ਚਲੀ ਗਈ  । ਸਕਰੈਮਜੈੱਟ ਦੇ ਤੇਲ ਛੱਡਣ ਅਤੇ ਆਪਣੇ ਆਪ ਬਲਨ ਵਾਲੀ ਤਕਨਾਲੋਜੀ ਦੀ ਗੁਣਵੱਤਾ ਸਿੱਧ ਹੋਈ ।
ਸਕਰੈਮਜੈੱਟ ਇੰਜਣ ਨੇ ਟੈਕਸਟ ਬੁੱਕ ਵਾਂਗ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ । ਸਕਰੈਮ ਜੈੱਟ ਇੰਜਣ ਸਮੇਤ ਕਰੂਜ਼ ਤੇ ਲਾਂਚ ਵੇਹੀਕਲ ਦੇ ਮਾਪਦੰਡਾਂ ਦੀ ਮਲਟੀਪਲ ਟਰੈਕਿੰਗ ਰੇਡਾਰਜ਼ , ਇਲੈਕਟਰੋ—ਆਪਟੀਕਲ ਸਿਸਟਮ ਤੇ ਟੈਲੀਮੀਟਰੀ ਸਟੇਸ਼ਨਾਂ ਤੇ ਮੋਨੀਟਰਿੰਗ ਕੀਤੀ ਗਈ ਸੀ । ਸਕਰੈਮਜੈੱਟ ਇੰਜਣ ਨੇ ਬਹੁਤ ਉੱਚੇ ਤਾਪਮਾਨ ਤੇ ਹਾਈ ਡੈਨਾਮਿਕ ਪ੍ਰੈਸ਼ਰ ਤੇ ਕੰਮ ਕੀਤਾ । ਹਾਈਪਰਸੋਨਿਕ ਵਹੀਕਲ ਦੇ ਕਰੂਜ਼ ਪੜਾਅ ਦੌਰਾਨ ਮੋਨੀਟਰਿੰਗ ਲਈ ਇੱਕ ਜਹਾਜ਼ ਬੰਗਾਲ ਦੇ ਤਟੀ ਖੇਤਰ ਵਿੱਚ ਤਾਇਨਾਤ ਕੀਤਾ ਗਿਆ ਸੀ । ਸਾਰੇ ਮਾਪਦੰਡਾਂ ਨੇ ਇਸ ਮਿਸ਼ਨ ਦੀ ਜ਼ਬਰਦਸਤ ਸਫ਼ਲਤਾ ਵੱਲ ਇਸ਼ਾਰਾ ਕੀਤਾ ।
ਸਫ਼ਲਤਾਪੂਰਵਕ ਪ੍ਰਦਰਸ਼ਨ ਨਾਲ ਕਈ ਨਾਜ਼ੁਕ ਤਕਨਾਲੋਜੀਆਂ ਜਿਵੇਂ ਹਾਈਪਰਸੋਨਿਕ ਕਲਾਬਾਜ਼ੀਆਂ ਲਈ ਏਅਰੋ ਡੈਨੇਮਿਕ ਕਨਫੀਗ੍ਰੇਸ਼ਨ ਤੇ ਸਕਰੈਮਜੈੱਟ ਪ੍ਰੋਪਲਸ਼ਨ ਨੂੰ ਚਲਾਉਣ ਦੀ ਵਰਤੋਂ ਅਤੇ ਹਾਈਪਰਸੋਨਿਕ ਵਹਾਅ ਤੇ ਲਗਾਤਾਰ ਬਲਣ, ਉੱਚੇ ਤਾਪਮਾਨ ਵਾਲੇ ਪਦਾਰਥਾਂ ਦੀਆਂ ਥਰਮੋਸਟਰਕਚਰਲ ਵਿਸ਼ੇਸ਼ਤਾਈਆਂ , ਹਾਈਪਰਸੋਨਿਕ ਤੇਜ਼ ਗਤੀ ਨੂੰ ਅਲੱਗ ਕਰਨ ਲਈ ਯੰਤਰ ਆਦਿ , ਨੇ ਸਾਬਤ ਕੀਤਾ ।
ਰੱਖਿਆ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੇ ਆਤਮਨਿਰਭਰ ਭਾਰਤ ਅਭਿਆਨ ਅਨੁਸਾਰ ਇਸ ਲਾਜਵਾਬ ਪ੍ਰਾਪਤੀ ਲਈ ਡੀ ਆਰ ਡੀ ਓ ਨੂੰ ਵਧਾਈ ਦਿੱਤੀ । ਉਹਨਾਂ ਨੇ ਇਸ ਪ੍ਰਾਜੈਕਟ ਨਾਲ ਜੁੜੇ ਵਿਗਿਆਨੀਆਂ ਦੀ ਪ੍ਰਸ਼ੰਸਾ ਕਰਦਿਆਂ ਇਸ ਮਹਾਨ ਪ੍ਰਾਪਤੀ ਲਈ ਵਧਾਈ ਦਿੱਤੀ । ਉਹਨਾਂ ਕਿਹਾ ਭਾਰਤ ਨੂੰ ਇਹਨਾਂ ਵਿਗਿਆਨੀਆਂ ਤੇ ਮਾਣ ਹੈ । ਰੱਖਿਆ ਵਿਭਾਗ ਦੇ ਸਕੱਤਰ ਖੋਜ਼ ਤੇ ਵਿਕਾਸ ਦੇ ਸਕੱਤਰ ਡੀ ਆਰ ਡੀ ਓ ਦੇ ਚੇਅਰਮੈਨ ਡਾਕਟਰ ਜੀ ਸਤੀਸ਼ ਰੈਂਡੀ ਨੇ ਵਿਗਿਆਨੀਆਂ , ਖੋਜਕਾਰਾਂ ਅਤੇ ਐੱਚ ਐੱਸ ਟੀ ਵੀ ਡੀ ਮਿਸ਼ਨ ਦੇ ਹੋਰ ਅਧਿਕਾਰੀਆਂ ਨੂੰ ਦੇਸ਼ ਦੀ ਰੱਖਿਆ ਸਮਰੱਥਾ ਨੂੰ ਮਜ਼ਬੂਤ ਕਰਨ ਲਈ ਦ੍ਰਿੜ ਨਿਸ਼ਚੇ ਲਈ ਵਧਾਈ ਦਿੱਤੀ । ਇਸ ਸਫ਼ਲਤਾਪੂਰਵਕ ਪ੍ਰਦਰਸ਼ਨ ਨੇ ਦੇਸ਼ ਵੱਲੋਂ ਹਾਈਪਰਸੋਨਿਕ ਸ਼ਾਸਨ ਵਿੱਚ ਦਾਖਲ ਹੋ ਕੇ ਐਡਵਾਂਸ ਹਾਈਪਰਸੋਨਿਕ ਵਹੀਕਲਸ ਦਾ ਰਸਤਾ ਖੋਲ ਦਿੱਤਾ ਹੈ ।
http://pibphoto.nic.in/documents/Others/20209778978978245.mp4
ਏ ਬੀ ਵੀ / ਐੱਨ ਏ ਐੱਮ ਪੀ ਆਈ / ਕੇ ਏ / ਡੀ ਕੇ / ਐੱਸ ਏ ਵੀ ਵੀ ਵਾਈ / ਏ ਡੀ ਏ
(Visitor Counter : 174
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਲੱਦਾਖ ਵਿੱਚ ਭਾਰਤੀ ਫੌਜ ਦੀ 14ਵੀਂ ਕੋਰ ਦੀਆਂ ਫੌਜੀ ਟੁਕੜੀਆਂ ਨਾਲ ਗੱਲਬਾਤ ਕੀਤੀ
ਕਿਹਾ, ਭਾਰਤ ਗੁਆਂਢੀ ਮੁਲਕਾਂ ਨਾਲ ਸੰਵਾਦ ਰਾਹੀਂ ਮਸਲੇ ਹੱਲ ਕਰਨ ਵਿੱਚ ਵਿਸ਼ਵਾਸ ਰੱਖਦਾ ਹੈ , ਪਰ ਉਕਸਾਹਟ ਦੀ ਸੂਰਤ ਵਿੱਚ ਢੁੱਕਵਾਂ ਜਵਾਬ ਦੇਣ ਲਈ ਹਮੇਸ਼ਾ ਤਿਆਰ ਹੈ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ 28 ਜੂਨ 2021 ਨੂੰ ਲੱਦਾਖ ਵਿੱਚ ਕਾਰੂ ਮਿਲਟ੍ਰੀ ਸਟੇਸ਼ਨ ਤੇ ਭਾਰਤੀ ਫੌਜ ਦੀ 14ਵੀਂ ਕੌਰ ਦੇ ਅਧਿਕਾਰੀਆਂ ਤੇ ਜਵਾਨਾਂ ਨਾਲ ਗੱਲਬਾਤ ਕੀਤੀ । ਆਪਣੇ ਸੰਬੋਧਨ ਵਿੱਚ ਸ਼੍ਰੀ ਰਾਜਨਾਥ ਸਿੰਘ ਨੇ 2020 ਦੀ ਗਲਵਾਨ ਘਾਟੀ ਘਟਨਾ ਦੌਰਾਨ ਦੇਸ਼ ਲਈ ਜਾਨਾਂ ਨਿਛਾਵਰ ਕਰਨ ਵਾਲੇ ਬਹਾਦਰ ਜਵਾਨਾਂ ਨੂੰ ਸ਼ਰਧਾ ਭੇਟ ਕਰਦਿਆਂ ਕਿਹਾ ਕਿ ਦੇਸ਼ ਉਹਨਾਂ ਦੀ ਸਰਵਉੱਚ ਕੁਰਬਾਨੀ ਨੂੰ ਕਦੇ ਨਹੀਂ ਭੁੱਲੇਗਾ । ਉਹਨਾਂ ਨੇ ਇਸ ਘਟਨਾ ਦੌਰਾਨ ਭਾਰਤੀ ਫੌਜ ਵੱਲੋਂ ਦਿਖਾਏ ਗਏ ਉਦਾਹਰਣੀ ਸਾਹਸ ਦੀ ਪ੍ਰਸ਼ੰਸਾ ਕੀਤੀ ਅਤੇ ਕਿਹਾ ਕਿ ਰਾਸ਼ਟਰ ਨੂੰ ਆਪਣੀਆਂ ਹਥਿਆਰਬੰਦ ਸੈਨਾਵਾਂ ਤੇ ਮਾਣ ਹੈ ।
ਸ਼੍ਰੀ ਰਾਜਨਾਥ ਸਿੰਘ ਨੇ ਕਿਹਾ ਕਿ ਭਾਰਤ ਇੱਕ ਅਮਨ ਪਸੰਦ ਦੇਸ਼ ਹੈ । ਜੋ ਕਿਸੇ ਤਰ੍ਹਾਂ ਦਾ ਕੋਈ ਹਮਲਾ ਕਦੇ ਵੀ ਨਹੀਂ ਕਰਦਾ ਪਰ ਉਸੇ ਵੇਲੇ ਇਹ ਹਮੇਸ਼ਾ ਉਕਸਾਹਟ ਦੀ ਸੂਰਤ ਵਿੱਚ ਢੁੱਕਵਾਂ ਜਵਾਬ ਦੇਣ ਲਈ ਹਮੇਸ਼ਾ ਤਿਆਰ ਹੈ । ਉਹਨਾਂ ਨੇ ਗੁਆਂਢੀ ਮੁਲਕਾਂ ਨਾਲ ਸੰਵਾਦ ਰਾਹੀਂ ਮਸਲਿਆਂ ਦੇ ਹੱਲ ਬਾਰੇ ਸਰਕਾਰ ਦੇ ਪੱਖ ਨੂੰ ਦੁਹਰਾਇਆ ਪਰ ਰਾਸ਼ਟਰ ਨੂੰ ਭਰੋਸਾ ਦਿੱਤਾ ਕਿ ਦੇਸ਼ ਦੀ ਸੁਰੱਖਿਆ ਅਤੇ ਰੱਖਿਆ ਨਾਲ ਕਿਸੇ ਕੀਮਤ ਤੇ ਵੀ ਕੋਈ ਸਮਝੌਤਾ ਨਹੀਂ ਕੀਤਾ ਜਾਵੇਗਾ । ਉਹਨਾਂ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਤਹਿਤ ਹਥਿਆਰਬੰਦ ਫੌਜਾਂ ਨੂੰ ਸਾਰੀ ਸੰਭਵ ਸਹਾਇਤਾ ਦੀ ਫਿਰ ਤੋਂ ਪੁਸ਼ਟੀ ਕੀਤੀ ਅਤੇ ਇੱਕ ਮਜ਼ਬੂਤ ਮਿਲਟ੍ਰੀ ਕਾਇਮ ਕਰਨ, ਜੋ ਕਿਸੇ ਵੀ ਘਟਨਾ ਨਾਲ ਨਜਿੱਠਣ ਦੇ ਯੋਗ ਹੋਵੇ, ਬਾਰੇ ਸਰਕਾਰ ਦੀ ਦ੍ਰਿਸ਼ਟੀ ਦੀ ਪੁਸ਼ਟੀ ਵੀ ਕੀਤੀ ।
ਰਕਸ਼ਾ ਮੰਤਰੀ ਨੇ 1965 ਭਾਰਤ ਪਾਕਿ ਯੁੱਧ ਦੇ ਨਾਲ ਨਾਲ 1999 ਕਾਰਗਿਲ ਯੁੱਧ ਦੌਰਾਨ 14ਵੀਂ ਕੋਰ ਦੇ ਬੇਸ਼ਕੀਮਤੀ ਯੋਗਦਾਨ ਦੀ ਸ਼ਲਾਘਾ ਵੀ ਕੀਤੀ ।
ਜਨਰਲ ਆਫਿਸਰ ਕਮਾਂਡਿੰਗ ਇਨ ਚੀਫ , ਉੱਤਰੀ ਕਮਾਨ ਲੈਫਟੀਨੈਂਟ ਜਨਰਲ ਵਾਈ ਕੇ ਜੋਸ਼ੀ ਅਤੇ ਜਨਰਲ ਆਫਿਸਰ ਕਮਾਂਡਿੰਗ 14ਵੀਂ ਕੋਰ ਪੀ ਜੀ ਕੇ ਮੈਨਨ ਵੀ ਇਸ ਮੌਕੇ ਹਾਜ਼ਰ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਅਤੇ ਜਪਾਨ ਦੇ ਪ੍ਰਧਾਨ ਮੰਤਰੀ ਦਰਮਿਆਨ ਟੈਲੀਫੋਨ ’ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਜਪਾਨ ਦੇ ਪ੍ਰਧਾਨ ਮੰਤਰੀ ਮਹਾਮਹਿਮ ਸ਼ਿੰਜ਼ੋ ਅਬੇ  ਨਾਲ ਟੈਲੀਫੋਨ ’ਤੇ ਗੱਲਬਾਤ ਕੀਤੀ।
ਦੋਹਾਂ ਨੇਤਾਵਾਂ ਨੇ ਕੋਵਿਡ-19 ਮਹਾਮਾਰੀ ਕਾਰਨ ਉਤਪੰਨ ਆਲਮੀ ਸਿਹਤ ਅਤੇ ਆਰਥਿਕ ਚੁਣੌਤੀਆਂ ’ਤੇ ਚਰਚਾ ਕੀਤੀ। ਉਨ੍ਹਾਂ ਨੇ ਇਸ ਸੰਕਟ ਨਾਲ ਨਜਿੱਠਣ ਲਈ ਆਪਣੇ-ਆਪਣੇ ਦੇਸ਼ ਵਿੱਚ ਉਠਾਏ ਗਏ ਕਦਮਾਂ ਬਾਰੇ ਵੀ ਚਰਚਾ ਕੀਤੀ।
ਦੋਹਾਂ ਨੇਤਾਵਾਂ ਨੇ ਸੰਕਟ ਦੀ ਇਸ ਘੜੀ ਵਿੱਚ ਦੋਹਾਂ ਦੇਸ਼ਾਂ ਵਿੱਚ ਮੌਜੂਦ ਦੋਹਾਂ ਦੇਸ਼ਾਂ ਦੇ ਨਾਗਰਿਕਾਂ ਨੂੰ ਪ੍ਰਦਾਨ ਕੀਤੀ ਗਈ ਸਹਾਇਤਾ ਅਤੇ ਸੁਵਿਧਾ ਲਈ ਇੱਕ-ਦੂਜੇ ਦੀ ਸ਼ਲਾਘਾ ਕੀਤੀ ਅਤੇ ਇਸ ਤਰ੍ਹਾਂ ਦੇ ਤਾਲਮੇਲ ਨੂੰ ਜਾਰੀ ਰੱਖਣ ’ਤੇ ਸਹਿਮਤੀ ਪ੍ਰਗਟਾਈ।
ਦੋਹਾਂ ਨੇਤਾਵਾਂ ਨੇ ਇਸ ਗੱਲ ’ਤੇ ਸਹਿਮਤੀ ਪ੍ਰਗਟਾਈ ਕਿ ਭਾਰਤ-ਜਪਾਨ ਸਾਂਝੇਦਾਰੀ ਇਸ ਮਹਾਮਾਰੀ ਤੋਂ ਉਤਪੰਨ ਚੁਣੌਤੀਆਂ ਦਾ ਸਮਾਧਾਨ ਤਲਾਸ਼ਣ ਵਿੱਚ ਦੁਨੀਆ ਦੀ ਮਦਦ ਕਰਨ ਲਈ ਮਹੱਤਵਪੂਰਨ ਭੂਮਿਕਾ ਨਿਭਾ ਸਕਦੀ ਹੈ।
ਗ੍ਰਹਿ ਮੰਤਰਾਲਾ
ਹਰਿਆਣਾ ਦੇ ਨੂਹ ਵਿੱਚ ਹਿੰਸਾ ਤੋਂ ਬਾਅਦ ਸਥਿਤੀ ਕਾਬੂ ਹੇਠ: ਸ਼੍ਰੀ ਜਸਬੀਰ ਸਿੰਘ ਸੰਧੂ, ਇੰਸਪੈਕਟਰ ਜਨਰਲ ਸੀਆਰਪੀਐੱਫ
ਇੰਸਪੈਕਟਰ ਜਨਰਲ ਨੇ ਅਧਿਕਾਰੀਆਂ ਨਾਲ ਮੀਟਿੰਗ ਕਰਕੇ ਸਥਿਤੀ ਦਾ ਜਾਇਜ਼ਾ ਲਿਆ
ਆਰਏਐੱਫ ਅਤੇ ਸੀਆਰਪੀਐੱਫ ਦੀਆਂ ਕੰਪਨੀਆਂ ਹਿੰਸਾ ਪ੍ਰਭਾਵਿਤ ਇਲਾਕਿਆਂ 'ਚ ਤੈਨਾਤ
ਹਰਿਆਣਾ ਦੇ ਨੂਹ  ਵਿੱਚ ਧਾਰਮਿਕ ਸ਼ੋਭਾ ਯਾਤਰਾ ਦੌਰਾਨ ਹਿੰਸਾ ਅਤੇ ਅੱਗਜ਼ਨੀ ਦੀਆਂ ਘਟਨਾਵਾਂ ਤੋਂ ਬਾਅਦ ਸਥਿਤੀ ਕਾਬੂ ਹੇਠ ਹੈ। ਭਾਰਤ ਸਰਕਾਰ ਦੇ ਗ੍ਰਹਿ ਮੰਤਰਾਲੇ ਦੇ ਹੁਕਮਾਂ ਅਨੁਸਾਰ ਹਿੰਸਾ ਪ੍ਰਭਾਵਿਤ ਖੇਤਰਾਂ ਵਿੱਚ ਕੇਂਦਰੀ ਰਿਜ਼ਰਵ ਪੁਲਿਸ ਬਲ ਅਤੇ ਰੈਪਿਡ ਐਕਸ਼ਨ ਫੋਰਸ ਦੀਆਂ ਕੰਪਨੀਆਂ ਤੈਨਾਤ ਕੀਤੀਆਂ ਗਈਆਂ ਹਨ, ਜਿਨ੍ਹਾਂ ਵਿੱਚ ਮਹਿਲਾ ਅਧਿਕਾਰੀ ਅਤੇ ਜਵਾਨ ਵੀ ਸ਼ਾਮਲ ਹਨ। ਗ੍ਰਹਿ ਮੰਤਰਾਲੇ ਅਤੇ ਕੇਂਦਰੀ ਰਿਜ਼ਰਵ ਪੁਲਿਸ ਬਲ ਹੈੱਡਕੁਆਰਟਰ ਤੋਂ ਹੁਕਮ ਮਿਲਦਿਆਂ ਹੀ ਕੇਂਦਰੀ ਰਿਜ਼ਰਵ ਪੁਲਿਸ ਬਲ, ਚੰਡੀਗੜ੍ਹ ਦੇ ਉੱਤਰ-ਪੱਛਮੀ ਸੈਕਟਰ ਦੇ ਇੰਸਪੈਕਟਰ ਜਨਰਲ ਜਸਬੀਰ ਸਿੰਘ ਸੰਧੂ ਨੇ ਤੁਰੰਤ ਕਾਰਵਾਈ ਕਰਦਿਆਂ ਆਰਏਐੱਫ ਅਤੇ ਸੀਆਰਪੀਐੱਫ ਦੀਆਂ ਕੰਪਨੀਆਂ ਦੀ ਨੂਹ ਜ਼ਿਲ੍ਹੇ ਵਿੱਚ ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਸਹਿਯੋਗ ਨਾਲ ਤੈਨਾਤੀ ਕਰਵਾਈ ਗਈਆਂ ਸਨ।
ਸ਼੍ਰੀ ਜਸਬੀਰ ਸਿੰਘ ਸੰਧੂ ਨੇ ਨੂਹ, ਪਲਵਲ ਅਤੇ ਹੋਡਲ ਆਦਿ ਖੇਤਰਾਂ ਵਿੱਚ ਤਾਇਨਾਤ ਕੰਪਨੀਆਂ ਦਾ ਦੌਰਾ ਕੀਤਾ। ਉਨ੍ਹਾਂ ਅਧਿਕਾਰੀਆਂ ਨਾਲ ਮੀਟਿੰਗ ਕਰਕੇ ਸਥਿਤੀ ਦਾ ਜਾਇਜ਼ਾ ਲਿਆ ਅਤੇ ਸਥਿਤੀ ਨੂੰ ਕਾਬੂ ਹੇਠ ਰੱਖਣ ਦੇ ਨਿਰਦੇਸ਼ ਦਿੱਤੇ। ਜਸਬੀਰ ਸਿੰਘ ਸੰਧੂ ਨੇ ਵੀ ਸਮੂਹ ਕੰਪਨੀ ਕਮਾਂਡਰਾਂ ਅਤੇ ਜਵਾਨਾਂ ਨਾਲ ਨਿੱਜੀ ਤੌਰ 'ਤੇ ਮੁਲਾਕਾਤ ਕੀਤੀ ਅਤੇ ਉਨ੍ਹਾਂ ਨੂੰ ਜਾਣਕਾਰੀ ਦਿੱਤੀ।
ਉਨ੍ਹਾਂ ਮੌਕੇ 'ਤੇ ਤੈਨਾਤ ਜਵਾਨਾਂ ਦਾ ਹੌਸਲਾ ਵਧਾਇਆ ਅਤੇ ਹਿੰਸਾ 'ਤੇ ਜਲਦੀ ਕਾਬੂ ਪਾਉਣ ਲਈ ਸ਼ਾਬਾਸ਼ੀ ਦਿੱਤੀ। ਇੰਸਪੈਕਟਰ ਜਨਰਲ ਨੇ ਉਨ੍ਹਾਂ ਦੇ ਰਹਿਣ ਅਤੇ ਭੋਜਨ ਆਦਿ ਦੇ ਪ੍ਰਬੰਧਾਂ ਦਾ ਵੀ ਜਾਇਜ਼ਾ ਲਿਆ। ਉਨ੍ਹਾਂ ਨੇ ਜ਼ਮੀਨੀ ਪੱਧਰ 'ਤੇ ਦੰਗਾ ਪ੍ਰਭਾਵਿਤ ਇਲਾਕਿਆਂ ਦਾ ਦੌਰਾ ਕੀਤਾ। ਸੀਆਰਪੀਐੱਫ ਦੇ ਇੰਸਪੈਕਟਰ ਜਨਰਲ ਸ੍ਰੀ ਜਸਬੀਰ ਸਿੰਘ ਸੰਧੂ ਨੇ ਦੱਸਿਆ ਕਿ ਹੁਣ ਸਥਿਤੀ ਕਾਬੂ ਹੇਠ ਹੈ। ਆਰਏਐਫਐੱਫ ਅਤੇ ਸੀਆਰਪੀਐੱਫ ਨੇ ਚਾਰਜ ਸੰਭਾਲ ਕੇ ਸਥਿਤੀ ਨੂੰ ਕਾਬੂ ਵਿੱਚ ਕਰ ਲਿਆ ਹੈ।
ਰੇਂਜ ਹੈੱਡਕੁਆਰਟਰ ਸੋਨੀਪਤ ਦੇ ਡੀਆਈਜੀ ਸ਼੍ਰੀ ਮਹੇਂਦਰ ਕੁਮਾਰ ਨੂਹ ਅਤੇ ਪਲਵਲ ਵਿੱਚ ਕੈਮਪਿੰਗ ਕਰ ਰਹੇ ਹਨ ਅਤੇ ਆਰਏਐੱਫ ਅਤੇ ਸੀਆਰਪੀਐੱਫ ਕੰਪਨੀਆਂ ਦੀ ਤੈਨਾਤੀ ਦੀ ਨਿਗਰਾਨੀ ਕਰ ਰਹੇ ਹਨ। ਡੀਆਈਜੀ ਮਹੇਂਦਰ ਕੁਮਾਰ ਨੇ ਆਈਜੀ ਸ਼੍ਰੀ ਸੰਧੂ ਨੂੰ ਨੂਹ, ਪਲਵਲ ਅਤੇ ਹੋਡਲ ਵਿੱਚ ਤੈਨਾਤ ਕੰਪਨੀਆਂ ਦਾ ਦੌਰਾ ਕਰਵਾਇਆ ਅਤੇ ਹਾਲਾਤ ਬਾਰੇ ਜਾਣਕਾਰੀ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਮਰੀਕੀ ਰਾਸ਼ਟਰਪਤੀ ਦੀ ਭਾਰਤ ਯਾਤਰਾ ‘ਤੇ ਖੁਸ਼ੀ ਪ੍ਰਗਟ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅਮਰੀਕਾ ਦੇ ਰਾਸ਼ਟਰਪਤੀ ਦੀ 24 ਅਤੇ 25 ਫਰਵਰੀ, 2020 ਨੂੰ ਹੋਣ ਵਾਲੀ ਭਾਰਤ ਯਾਤਰਾ ‘ਤੇ ਖੁਸ਼ੀ ਪ੍ਰਗਟ ਕੀਤੀ ਹੈ। ਉਨ੍ਹਾਂ ਕਿਹਾ, ਕਿ ਇਹ ਯਾਤਰਾ ਬਹੁਤ ਵਿਸ਼ੇਸ਼ ਰਹੇਗੀ ਅਤੇ ਇਸ ਨਾਲ ਲੰਮੇ ਸਮੇਂ ਤੱਕ ਦੋਹਾਂ ਦੇਸ਼ਾਂ ਦੇ ਮਿੱਤਰਤਾਪੂਰਨ ਸਬੰਧਾਂ ਨੂੰ ਮਜ਼ਬੂਤ ਬਣਾਉਣ ਵਿੱਚ ਮਦਦ ਮਿਲੇਗੀ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਡਾਕਟਰ ਹਰਸ਼ਵਰਧਨ ਨੇ ਆਗਰਾ ਦੇ ਆਈ ਸੀ ਐੱਮ ਆਰ — ਐੱਨ ਜੇ ਆਈ ਐੱਲ ਤੇ ਓ ਐੱਮ ਡੀ ਸਥਿਤ ਨਵੀਂ ਖੋਜ ਇਮਾਰਤ “ਦੇਸੀਕਨ ਭਵਨ” ਦਾ ਉਦਘਾਟਨ ਕੀਤਾ
ਮਾਣਯੋਗ ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰੀ , ਭਾਰਤ ਸਰਕਾਰ ਡਾਕਟਰ ਹਰਸ਼ ਵਰਧਨ ਨੇ ਆਗਰਾ ਦੇ ਆਈ ਸੀ ਐੱਮ ਆਰ—ਐੱਨ ਜੇ ਆਈ ਐੱਲ ਅਤੇ ਓ ਐੱਮ ਡੀ ਵਿੱਚ ਇੱਕ ਨਵੀਂ ਖੋਜ ਇਮਾਰਤ  ਜੋ ਨਵੀਂ ਕੋਵਿਡ 19 ਜਾਂਚ ਸਹੂਲਤ ਨਾਲ ਲੈਸ ਹੈ, ਦਾ ਆਈ ਸੀ ਐੱਮ ਆਰ ਦੇ ਡਾਇਰੈਕਟਰ ਜਨਰਲ ਤੇ ਸਿਹਤ ਵਿਭਾਗ ਖੋਜ ਦੇ ਸਕੱਤਰ ਪ੍ਰੋਫੈਸਰ ਬਲਰਾਮ ਭਾਰਗਵ ਦੀ ਹਾਜ਼ਰੀ ਵਿੱਚ ਉਦਘਾਟਨ ਕੀਤਾ । ਇਹ ਇਮਾਰਤ ਖੋਜ ਸਹੂਲਤਾਂ , ਜਿਵੇਂ ਜਾਨਵਰਾਂ ਦਾ ਤਜ਼ਰਬਾ ਕਰਨ , ਕੋਵਿਡ 19 ਦੀ ਜਾਂਚ , ਹੋਲ ਜੀਨੌਰ ਸੀਕੁਐਂਸਿੰਗ ਆਫ਼ ਡਿਫਰੈਂਟ ਮਾਈਕੋਹੈਕਟ੍ਰਿਊ , ਕਿਸਮਾਂ ਅਤੇ ਟੀ ਬੀ ਦਵਾਈ ਖਿ਼ਲਾਫ਼ ਵਿਕਾਸ ਕਰਨ ਲਈ ਦਵਾਈਆਂ ਦੇ ਪੌਦਿਆਂ ਵਿੱਚੋਂ ਫਾਈਟੋ ਕੈਮੀਕਲ ਕੱਢਣ ਲਈ ਸਮਰਪਿਤ ਹੈ । ਕੋਵਿਡ 19 ਜਾਂਚ ਲੈਬਾਰਟਰੀ ਦੀ ਸਮਰੱਥਾ ਕਰੀਬ 1200 ਨਮੂਨੇ ਪ੍ਰਤੀ ਦਿਨ ਹੈ । ਇਹ ਕੋਵਿਡ ਜਾਂਚ ਲੈਬ ਜੈਵਿਕ ਸੁਰੱਖਿਆ ਪੱਧਰ 2  ਕੈਬਿਨਟਸ , ਆਟੋਮੇਟਿਡ ਆਰ ਐੱਲ ਏ ਐਕਸਟ੍ਰੈਕਟਰਸ ਅਤੇ ਰੀਅਲ ਟਾਈਮ ਪੀ ਸੀ ਐੱਲ ਮਸ਼ੀਨਾਂ ਨਾਲ ਲੈਸ ਹੈ , ਜੋ ਜਾਂਚ ਦੇ ਨਤੀਜੇ ਇੱਕ ਦਿਨ ਵਿੱਚ ਦੇ ਸਕਦੀ ਹੈ ।
(ਮਾਣਯੋਗ ਮੰਤਰੀ ਨੇ ਕੋਵਿਡ 19 ਮਹਾਮਾਰੀ ਦੌਰਾਨ ਡੀ ਜੀ ਆਈ ਸੀ ਐੱਮ ਆਰ ਵੱਲੋਂ ਕੀਤੇ ਕੰਮਾਂ ਦੀ ਸ਼ਲਾਘਾ ਕੀਤੀ । ਉਨ੍ਹਾਂ ਕਿਹਾ ਕਿ ਡੀ ਜੀ ਆਈ ਸੀ ਐੱਮ ਆਰ ਵੱਲੋਂ ਪਾਇਆ ਗਿਆ ਯੋਗਦਾਨ ਭਵਿੱਖ ਵਿੱਚ ਉੱਭਰਨ ਵਾਲੀਆਂ ਛੂਆਛਾਤ ਦੀਆਂ ਬਿਮਾਰੀਆਂ ਦਾ ਪ੍ਰਬੰਧ ਕਰਨ ਅਤੇ ਰੋਕਣ ਵਿੱਚ ਮਦਦਗਾਰ ਹੋ ਸਕਦਾ ਹੈ ਅਤੇ ਸਾਡੇ ਪਿਆਰੇ ਪ੍ਰਧਾਨ ਮੰਤਰੀ ਦੇ ਸੁਪਨੇ ਅਨੁਸਾਰ ਟੀ ਬੀ ਨੂੰ 2025 ਤੱਕ ਖਤਮ ਕਰਨ ਦੇ ਉਦੇਸ਼ ਨੂੰ ਪ੍ਰਾਪਤ ਕਰਨ ਲਈ ਟੀ ਬੀ ਦੇ ਇਲਾਜ ਅਤੇ ਜਾਂਚ ਵਿੱਚ ਆਈ ਸੀ ਐੱਮ ਆਰ ਦਾ ਵੱਡਾ ਯਤਨ ਹੈ ।
ਡਾਇਰੈਕਟਰ ਜਨਰਲ ਪ੍ਰੋਫੈਸਰ ਬਲਰਾਮ ਭਾਰਗਵ ਨੇ ਮਾਈਕੋਬੈਕਟੀਰੀਅਲ ਖੋਜ ਖੇਤਰ ਵਿੱਚ ਆਈ ਸੀ ਐਮ ਆਰ , ਐੱਨ ਜੇ ਆਈ ਐੱਲ ਅਤੇ ਓ ਐੱਮ ਡੀ ਵਿੱਚ ਕੀਤੇ ਜਾ ਰਹੇ ਕੰਮ ਦੀ ਸ਼ਲਾਘਾ ਕੀਤੀ । ਡੀ ਜੀ , ਆਈ ਸੀ ਐੱਮ ਆਰ ਨੇ ਇਹ ਵੀ ਕਿਹਾ ਕਿ ਆਈ ਸੀ ਐੱਮ ਆਰ ਕੋਵਿਡ 19 ਦੀ ਆਈ ਸੀ ਐੱਮ ਆਰ ਸੰਸਥਾ ਦੀਆਂ ਲੈਬਾਰਟਰੀਆਂ ਵਿੱਚ ਜਾਂਚ ਕਰਕੇ ਕੋਵਿਡ 19 ਦੇ ਪ੍ਰਬੰਧਨ ਲਈ ਬਹੁਤ ਮਜਬੂਤ ਰਿਹਾ ਹੈ , ਜਿਸਨੇ ਮਹਾਮਾਰੀ ਦੇ ਪ੍ਰਬੰਧਨ ਲਈ ਤੁਰੰਤ ਸਹੂਲਤਾਂ ਦਿੱਤੀਆਂ ਹਨ । ਇਹ ਆਈ ਸੀ ਐੱਮ ਆਰ ਦੇ ਯਤਨ ਹਨ, ਜਿਸਨੇ ਕੋਵਿਡ 19 ਲਈ 81 % ਦੀ ਕੁਸ਼ਲਤਾ ਵਾਲਾ ਟੀਕਾ ਲਿਆਂਦਾ ਹੈ ।
ਸੰਸਥਾ ਦੇ ਡਾਇਰੈਕਟਰ ਡਾਕਟਰ ਸ਼੍ਰੀਪਦ ਏ ਪਾਟਿਲ ਨੇ ਸੰਸਥਾ ਵਿੱਚ ਟੀ ਬੀ ਅਤੇ ਕੋਹੜ ਨਾਲ ਸਬੰਧਤ ਮਰੀਜ਼ਾਂ ਦੇ ਦੇਖਭਾਲ ਦੀਆਂ ਗਤੀਵਿਧੀਆਂ ਬਾਰੇ ਸੰਖੇਪ ਵਿੱਚ ਦੱਸਿਆ ਅਤੇ ਇਸ ਤੋਂ ਇਲਾਵਾ ਨਵੀਂ ਆਈ ਸੀ ਐੱਮ ਆਰ — ਐੱਨ ਜੇ ਆਈ ਐੱਲ ਅਤੇ ਓ ਐੱਮ ਡੀ ਦੀ ਨਵੀਂ ਇਮਾਰਤ ਵਿੱਚ ਹੋਰ ਸਹੂਲਤਾਂ ਬਾਰੇ ਵੀ ਦੱਸਿਆ ।
ਨਵੀਂ ਇਮਾਰਤ ਦਾ ਨਾਂ ਸੰਸਥਾ ਦੇ ਪਹਿਲੇ ਡਾਇਰੈਕਟਰ ਕੇ ਵੀ ਦੇਸੀਕਨ ਦੇ ਨਾਂ ਤੇ ਰੱਖਿਆ ਗਿਆ ਹੈ ਅਤੇ ਡਾਕਟਰ ਕੇ ਵੀ ਦੇਸੀਕਨ ਇਸ ਮੌਕੇ ਹਾਜ਼ਰ ਸਨ । ਡਾਇਰੈਕਟਰ ਆਈ ਸੀ ਐੱਮ ਆਰ — ਖੇਤਰੀ ਮੈਡੀਕਲ ਖੋਜ ਕੇਂਦਰ ਗੋਰਖਪੁਰ , ਡਾਕਟਰ ਰਜਨੀਕਾਂਤ ਅਤੇ ਡਾੲਰੈਕਟਰ ਬੀ ਐੱਮ ਐੱਚ ਆਰ ਸੀ , ਡਾਕਟਰ ਪ੍ਰਭਾ ਦੇਸੀਕਨ ਵੀ ਇਸ ਮੌਕੇ ਹਾਜ਼ਰ ਸਨ । ਇਸ ਸਮਾਗਮ ਵਿੱਚ ਸਥਾਨਕ ਪ੍ਰਸ਼ਾਸਨ ਦੇ ਲੋਕਾਂ , ਸੰਸਦ ਮੈਂਬਰਾਂ , ਸੂਬਾ ਮੰਤਰੀਆਂ , ਵਾਈਸ ਚਾਂਸਲਰਾਂ ਅਤੇ ਆਗਰਾ ਯੂਨੀਵਰਸਿਟੀ , ਐੱਸ ਐੱਨ ਮੈਡੀਕਲ ਕਾਲਜ ਤੇ ਹੋਰ ਸੰਸਥਾਵਾਂ ਦੇ ਪ੍ਰਿੰਸੀਪਲਾਂ ਨੇ ਵੀ ਸਿ਼ਰਕਤ ਕੀਤੀ ।
ਸੰਸਥਾ ਬਾਰੇ :
ਆਈ ਸੀ ਐੱਮ ਆਰ ਨੈਸ਼ਨਲ ਜੇ ਏ ਐੱਲ ਐੱਮ ਏ ਇੰਸਟੀਚਿਊਟ ਫਾਰ ਲੈਪਰੋਸੀ ਅਤੇ ਹੋਰ ਮਾਈਕੋਬੈਕਟੀਰੀਅਲ ਰੋਗ , ਆਗਰਾ ਨੂੰ ਏਸ਼ੀਆ ਲਈ ਜਪਾਨ ਲੈਪਰੌਸੀ ਮਿਸ਼ਨ ਵੱਲੋਂ 1967 ਵਿੱਚ ਸਥਾਪਿਤ ਕੀਤਾ ਗਿਆ ਸੀ ਅਤੇ 1976 ਵਿੱਚ ਇੰਡੀਅਨ ਕੌਂਸਿਲ ਆਫ ਮੈਡੀਕਲ ਰਿਸਰਚ ਦੇ ਸਪੁਰਦ ਕੀਤਾ ਗਿਆ ਸੀ । ਆਈ ਸੀ ਐੱਮ ਆਰ — ਐੱਨ ਜੇ ਆਈ ਐੱਲ ਤੇ ਓ ਐੱਮ ਡੀ ਲੈਪਰੋਸੀ , ਟੀ ਬੀ ਤੇ ਹੋਰ ਮਾਇਓ ਬੈਕਟੀਰੀਅਲ ਰੋਗਾਂ ਵਿੱਚ ਮੂਲ ਅਤੇ ਅਪਲਾਈਡ ਖੋਜ ਕਰਦਾ ਹੈ । ਜਿਹੜੇ ਖੇਤਰਾਂ ਵਿੱਚ ਖੋਜ ਕਰਦਾ ਹੈ , ਉਨ੍ਹਾਂ ਵਿੱਚ
1. ਜਲਦੀ ਜਾਂਚ ਅਤੇ ਇਲਾਜ , ਟ੍ਰਾਂਸਮਿਸ਼ਨ ਡਾਇਨਾਮੈਕਸ
2. ਲੈਪਰੋਸੀ ਨਾਲ ਹੋਣ ਵਾਲੀ ਕਰੂਪਤਾ ਨੂੰ ਰੋਕਣਾ
3. ਫੀਲਡ ਅਧਿਐਨ
4. ਖੋਜ ਸੰਚਾਲਨ
5. ਮਾਈਕੋਬੈਕਟੀਰੀਅਲ ਰੋਗਾਂ ਬਾਰੇ ਲੈਬਾਰਟਰੀ ਖੋਜ ਅਤੇ ਐੱਮ ਆਈ ਪੀ ਵੈਕਸੀਨ ਟੂ ਲੈਪਰੋਸੀ ।
ਐੱਮ ਵੀ / ਐੱਸ ਜੇ
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਯੂਜ਼ਰ ਡਿਪੂ ਮੌਡਿਊਲ  ਦੀ ਸ਼ੁਰੂਆਤ ਕੀਤੀ
ਇਹ ਮੈਨੂਅਲ ਵਰਕਿੰਗ ਤੋਂ ਡਿਜੀਟਲ ਵਰਕਿੰਗ ਵਿੱਚ ਰੂਪਾਂਤਰਣ ਕਰਦੇ ਹੋਏ ਸਾਰੇ ਹਿਤਧਾਰਕਾਂ ਦੇ ਨਾਲ ਲੈਣ-ਦੇਣ ਅਤੇ ਔਨਲਾਈਨ ਸੂਚਨਾ ਦੇ ਅਦਾਨ-ਪ੍ਰਦਾਨ ਵਿੱਚ ਤੇਜ਼ੀ ਲਿਆਏਗਾ
ਇਹ ਯੂਜ਼ਰ ਡਿਪੂ ਸਮੇਤ ਸੰਪੂਰਨ ਸਪਲਾਈ ਚੇਨ ਵਿੱਚ ਡਿਜੀਟਲੀਕਰਨ ਨੂੰ ਸੁਨਿਸ਼ਚਿਤ ਕਰੇਗਾ
ਸੀਆਰਆਈਐੱਸ  ਦੁਆਰਾ ਵਿਕਸਿਤ ਕੀਤੇ ਗਏ ਯੂਜ਼ਰ ਡਿਪੂ ਮੌਡਿਊਲ  ਨੂੰ ਸ਼੍ਰੀ ਪੀਸੀ ਸ਼ਰਮਾ, ਮੈਂਬਰ  ਦੁਆਰਾ 28 ਸਤੰਬਰ 2020 ਨੂੰ ਪੱਛਮੀ ਰੇਲਵੇ ਦੇ ਸਾਰੇ ਯੂਜ਼ਰ ਡਿਪੂਆਂ ਦੇ ਲਈ ਡਿਜੀਟਲ ਰੂਪ ਵਿੱਚ ਸ਼ੁਰੂ ਕੀਤਾ।
ਇਸ ਪ੍ਰਣਾਲੀ ਨੂੰ ਜਲਦ ਹੀ ਭਾਰਤੀ ਰੇਲਵੇ ਦੇ ਸਾਰੇ ਖੇਤਰਾਂ ਵਿੱਚ ਲਾਗੂ ਕੀਤਾ ਜਾਵੇਗਾ। ਸਟੋਰ ਡਿਪੂ ਤੱਕ ਰੇਲਵੇ ਦੀ ਸਪਲਾਈ ਚੇਨ ਦਾ ਪਹਿਲਾਂ ਹੀ ਡਿਜੀਟਲੀਕਰਨ ਕੀਤਾ ਜਾ ਚੁੱਕਿਆ ਹੈ, ਹਲਾਂਕਿ ਯੂਜ਼ਰ ਦੇ ਪੱਧਰ 'ਤੇ ਗਤੀਵਿਧੀਆਂ ਮੈਨੂਅਲ ਰੂਪ ਨਾਲ ਹੀ ਕੀਤੀਆਂ ਜਾ ਰਹੀਆਂ ਹਨ। ਇਸ ਪ੍ਰਣਾਲੀ ਦੇ ਲਾਗੂ ਹੋਣ ਨਾਲ ਮੈਨੂਅਲ ਵਰਕਿੰਗ ਤੋਂ ਡਿਜੀਟਲ ਵਰਕਿੰਗ ਵਿੱਚ ਰੁਪਾਂਤਰਣ ਨਲਾ ਸਾਰੇ ਹਿਤਧਾਰਕਾਂ ਦੇ ਨਾਲ ਲੈਣ-ਦੇਣ ਅਤੇ ਔਨਲਾਈਨ ਸੂਚਨਾਵਾਂ ਦੇ ਅਦਾਨ-ਪ੍ਰਦਾਨ ਵਿੱਚ ਤੇਜ਼ੀ ਆਏਗੀ। ਇਸ ਦੇ ਮਾਧਿਅਮ ਨਾਲ ਯੂਜ਼ਰ ਡਿਪੂ ਸਹਿਤ ਸੰਪੂਰਨ ਸਪਲਾਈ ਚੇਨ ਦਾ ਡਿਜੀਟਲੀਕਰਨ ਸੁਨਿਸ਼ਚਿਤ ਹੋਵੇਗਾ।
ਇਸ ਪ੍ਰਣਾਲੀ ਦੇ ਦੁਆਰਾ ਵਿਕਸਿਤ ਅਸਾਸਾ ਪ੍ਰਬੰਧਨ ਦੇ ਇਲਾਵਾ ਅਰਥਵਿਵਸਥਾ, ਦਕਸ਼ਤਾ ਅਤੇ ਪਾਰਦਰਸ਼ਿਤਾ ਵਿੱਚ ਸੌਖ ਆਏਗੀ। ਇਹ ਉੱਨਤ ਸੇਵਾ ਪੱਧਰ ਅਤੇ ਗ੍ਰਾਹਕਾਂ ਦੀ ਸੰਤਸ਼ਟੀ ਨੂੰ ਵੀ ਸੁਨਿਸ਼ਚਿਤ ਕਰੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਆਯੁਸ਼ ਪ੍ਰੈਕਟੀਸ਼ਨਰਾਂ ਨਾਲ ਗੱਲਬਾਤ ਕੀਤੀ
ਆਯੁਸ਼ ਸੈਕਟਰ ਵਿੱਚ ਰਾਸ਼ਟਰ ਨੂੰ ਸਵਸਥ ਰੱਖਣ ਦੀ ਲੰਬੀ ਪਰੰਪਰਾ ਰਹੀ ਹੈ; ਇਨ੍ਹਾਂ ਨੇ ‘ਕੋਵਿਡ-19’ ਨੂੰ ਫੈਲਣ ਤੋਂ ਰੋਕਣ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਣੀ ਹੈ: ਪ੍ਰਧਾਨ ਮੰਤਰੀ
ਆਯੁਸ਼ ਵਿੱਚ ਇਸ ਬਿਮਾਰੀ ਦਾ ਇਲਾਜ ਹੋਣ ਦੇ ਅਪ੍ਰਮਾਣਿਤ ਦਾਵਿਆਂ ਨੂੰ ਪਰਖਣ ਅਤੇ ਇਸ ਦੀ ਤੱਥ-ਜਾਂਚ ਅਤਿਅੰਤ ਜ਼ਰੂਰੀ ਹੈ : ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਨੇ ਕਿਹਾ, ‘ਜਨਤਾ ਤੱਕ ਪਹੁੰਚਣ ਅਤੇ ਨਿਰੰਤਰ ਜਾਗਰੂਕਤਾ ਪੈਦਾ ਕਰਨ ਲਈ ਟੈਲੀਮੈਡੀਸਿਨ ਦੇ ਪਲੇਟਫਾਰਮ ਦੀ ਵਰਤੋਂ ਕਰੋ’
ਪ੍ਰਧਾਨ ਮੰਤਰੀ ਨੇ #YogaAtHome ਨੂੰ ਹੁਲਾਰਾ ਦੇਣ ਲਈ ਮੰਤਰਾਲੇ ਦੇ ਪ੍ਰਯਤਨਾਂ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਵੀਡੀਓ ਕਾਨਫਰੰਸ ਰਾਹੀਂ ਆਯੁਸ਼ ਸੈਕਟਰ ਦੇ ਪ੍ਰੈਕਟੀਸ਼ਨਰਾਂ ਨਾਲ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਆਯੁਸ਼ ਸੈਕਟ ਰ ਵਿੱਚ ਰਾਸ਼ਟਰ ਨੂੰ ਸਵਸਥ ਰੱਖਣ ਦੀ ਇੱਕ ਲੰਬੀ ਪਰੰਪਰਾ ਰਹੀ ਹੈ ਅਤੇ ‘ਕੋਵਿਡ-19’ ਨਾਲ ਨਿਪਟਣ ਲਈ ਨਿਰੰਤਰ ਜਾਰੀ ਠੋਸ ਪ੍ਰਯਤਨਾਂ ਵਿੱਚ ਇਸ ਦਾ ਵਿਸ਼ੇਸ਼ ਮਹੱਤਵ ਕਈ ਗੁਣਾ ਵਧ ਗਿਆ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਆਯੁਸ਼ ਪ੍ਰੈਕਟੀਸ਼ਨਰਾਂ ਦਾ ਨੈੱਟਵਰਕ ਪੂਰੇ ਦੇਸ਼ ਵਿੱਚ ਫੈਲਿਆ ਹੋਇਆ ਹੈ, ਇਸ ਲਈ ਉਨ੍ਹਾਂ ਦੇ ਲਈ ਇਹ ਅਤਿਅੰਤ ਜ਼ਰੂਰੀ ਹੈ ਕਿ ਉਹ ਵਿਸ਼ਵ ਸਿਹਤ ਸੰਗਠਨ ਦੇ ਦਿਸ਼ਾ-ਨਿਰਦੇਸ਼ਾਂ ਦੇ ਅਨੁਸਾਰ ਕੰਮ ਕਰਦੇ ਹੋਏ ਉਨ੍ਹਾਂ ਚੰਗੀਆਂ ਪ੍ਰਥਾਵਾਂ ਜਾਂ ਤੌਰ-ਤਰੀਕਿਆਂ ’ਤੇ ਅਮਲ ਕਰਨ ਦੇ ਸੰਦੇਸ਼ ਨੂੰ ਫੈਲਾਉਣ ਲਈ ਇਸ ਨੈੱਟਵਰਕ ਦੀ ਵਰਤੋਂ ਕਰੋ ਜਿਨ੍ਹਾਂ ਨੂੰ ਵਾਇਰਸ ਨੂੰ ਫੈਲਾਉਣ ਤੋਂ ਰੋਕਣ ਲਈ ਕੀਤੇ ਜਾ ਰਹੇ ਪ੍ਰਯਤਨਾਂ ਵਿੱਚ ਅਪਣਾਉਣ ਦੀ ਅਤਿਅੰਤ ਜ਼ਰੂਰਤ ਹੈ। ਉਨ੍ਹਾਂ ਨੇ ਇਸ ਕਠਿਨ ਸਮੇਂ ਵਿੱਚ ਦਿਮਾਗ ਨੂੰ ਤਣਾਅ ਮੁਕਤ ਕਰਨ ਅਤੇ ਸਰੀਰ ਨੂੰ ਸੁਦ੍ਰਿੜ੍ਹ ਬਣਾਉਣ ਲਈ #YogaAtHome ਨੂੰ ਹੁਲਾਰਾ ਦੇਣ ਲਈ ਆਯੁਸ਼ ਮੰਤਰਾਲੇ ਦੁਆਰਾ ਕੀਤੇ ਜਾ ਰਹੇ ਪ੍ਰਯਤਨਾਂ ਦੀ ਸ਼ਲਾਘਾ ਵੀ ਕੀਤੀ ।
ਪ੍ਰਧਾਨ ਮੰਤਰੀ ਨੇ ਇਹ ਗੱਲ ਰੇਖਾਂਕਿਤ ਕੀਤੀ ਕਿ ਆਯੁਸ਼ ਵਿੱਚ ਇਸ ਬਿਮਾਰੀ ਦਾ ਇਲਾਜ ਹੋਣ ਦੇ ਅਪ੍ਰਮਾਣਿਤ ਦਾਵਿਆਂ ਨੂੰ ਪਰਖਣ ਅਤੇ ਇਸ ਦੀ ਤੱਥ-ਜਾਂਚ ਅਤਿਅੰਤ ਜ਼ਰੂਰੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਆਯੁਸ਼ ਵਿਗਿਆਨੀਆਂ, ਆਈਸੀਐੱਮਆਰ, ਸੀਐੱਸਆਈਆਰ ਅਤੇ ਹੋਰ ਖੋਜ ਸੰਗਠਨਾਂ ਨੂੰ ਸਬੂਤਾਂ ’ਤੇ ਅਧਾਰਿਤ ਜਾਂਚ ਲਈ ਨਿਸ਼ਚਿਤ ਤੌਰ ’ਤੇ ਇਕਜੁੱਟ ਹੋਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਦੇਸ਼ ਨੂੰ ਇਸ ਚੁਣੌਤੀ ਦਾ ਮੁਕਾਬਲਾ ਕਰਨ ਲਈ ਸਾਰੀ ਹੈਲਥਕੇਅਰ ਵਰਕਫੋਰਸ ਦੀ ਵਰਤੋਂ ਕਰਨ ਲਈ ਜ਼ਰੂਰ ਹੀ ਤਿਆਰ ਰਹਿਣਾ ਚਾਹੀਦਾ ਹੈ, ਅਤੇ ਜੇਕਰ ਜ਼ਰੂਰਤ ਪਏ ਤਾਂ ਸਰਕਾਰ ਆਯੁਸ਼ ਨਾਲ ਜੁੜੇ ਪ੍ਰਾਈਵੇਟ ਡਾਕਟਰਾਂ ਨੂੰ ਮਦਦ ਦੇਣ ਦੀ ਬੇਨਤੀ ਕਰ ਸਕਦੀ ਹੈ।
ਪ੍ਰਧਾਨ ਮੰਤਰੀ ਨੇ ਇਹ ਸੁਝਾਅ ਦਿੱਤਾ ਕਿ ਆਯੁਸ਼ ਦਵਾਈ ਨਿਰਮਾਤਾ ਆਪਣੇ ਸੰਸਾਧਨਾਂ ਦੀ ਵਰਤੋਂ ਸੈਨੇਟਾਇਜ਼ਰ ਜਿਹੀਆਂ ਜ਼ਰੂਰੀ ਵਸਤਾਂ ਦੇ ਉਤਪਾਦਨ ਵਿੱਚ ਕਰ ਸਕਦੇ ਹਨ ਜਿਨ੍ਹਾਂ ਦੀ ਭਾਰੀ ਮੰਗ ਇਨ੍ਹੀਂ ਦਿਨੀਂ ਹੈ। ਪ੍ਰਧਾਨ ਮੰਤਰੀ ਨੇ ਇਸ ਮਹਾਮਾਰੀ ਨਾਲ ਲੜਨ ਲਈ ਉਨ੍ਹਾਂ ਨੂੰ ਜਨਤਾ ਤੱਕ ਪਹੁੰਚਣ ਅਤੇ ਨਿਰੰਤਰ ਜਾਗਰੂਕਤਾ ਪੈਦਾ ਕਰਨ ਲਈ ਟੈਲੀਮੈਡੀਸਿਨ ਦੇ ਪਲੇਜਟਫਾਰਮ ਦੀਂ ਵਰਤੋਂ ਕਰਨ ਦਾ ਸੱਦਾ ਦਿੱਤਾ। ਉਨ੍ਹਾਂ ਨੇ ਮਹਾਮਾਰੀ ਨੂੰ ਫੈਲਣ ਤੋਂ ਰੋਕਣ ਲਈ ਪੂਰੇ ਉਤਸ਼ਾਹ ਨਾਲ ਸਮਾਜਿਕ ਦੂਰੀ ਬਣਾਈ ਰੱਖਣ ਦੇ ਮਹੱਤਵ ’ਤੇ ਵੀ ਪ੍ਰਕਾਸ਼ ਪਾਇਆ ।
ਆਯੁਸ਼ ਪ੍ਰੈਕਟੀਸ਼ਨਰਾਂ ਨੇ ਕੋਵਿਡ-19 ਦੇ ਖ਼ਿਲਾਫ਼ ਦੇਸ਼ ਦੀ ਲੜਾਈ ਦੀ ਅਗਵਾਈ ਕਰਨ ਲਈ ਪ੍ਰਧਾਨ ਮੰਤਰੀ ਦੀ ਭਰਪੂਰ ਪ੍ਰਸ਼ੰਸਾ ਕੀਤੀ। ਉਨ੍ਹਾਂ ਨੇ ਸਰੀਰ ਦੀ ਰੋਗ-ਪ੍ਰਤੀਰੋਧਕ ਸਮਰੱਥਾ ਵਧਾਉਣ ਲਈ ਇਨ੍ਹਾਂ ਪਰੰਪਰਾਗਤ ਪ੍ਰਥਾਵਾਂ ਜਾਂ ਤੌਰ-ਤਰੀਕਿਆਂ ਦੇ ਪ੍ਰਭਾਵ ਬਾਰੇ ਚਰਚਾ ਕੀਤੀ। ਉਨ੍ਹਾਂ ਨੇ ਰੋਗ ਦੇ ਲੱਛਣਾਂ ਅਨੁਸਾਰ ਇਲਾਜ ਲਈ ਖੋਜ ਕਰਨ ਸਬੰਧੀ ਆਪਣੇ ਪ੍ਰਯਤਨਾਂ ਦਾ ਵੀ ਜ਼ਿਕਰ ਕੀਤਾ ਅਤੇ ਇਸ ਦੇ ਨਾਲ ਹੀ ਸੰਕਟ ਦੇ ਇਸ ਸਮੇਂ ਵਿੱਚ ਰਾਸ਼ਟਰ ਦੀ ਸੇਵਾ ਕਰਨ ਦੀ ਇੱਛਾ ਪ੍ਰਗਟਾਈ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਵਿਸ਼ਵ ਭਰ ਵਿੱਚ ਭਾਰਤ ਦੀਆਂ ਪਰੰਪਰਾਗਤ ਦਵਾਈਆਂ ਅਤੇ ਚਿਕਿਤਸਾ ਪੱਧਤੀਆਂ ਬਾਰੇ ਜਾਗਰੂਕਤਾ ਪੈਦਾ ਕਰਨਾ ਅਤਿਅੰਤ ਜ਼ਰੂਰੀ ਹੈ। ਉਨ੍ਹਾਂ ਨੇ ਜਨ ਸੇਵਾ ਲਈ ਨਿਰੰਤਰ ਪ੍ਰਯਤਨ ਕਰਨ ਲਈ ਆਯੁਸ਼ ਪ੍ਰੈਕਟੀਸ਼ਨਰਾਂ ਦਾ ਧੰਨਵਾਦ ਕੀਤਾ ਅਤੇ ਇਸ ਦੇ ਨਾਲ ਹੀ ‘ਕੋਵਿਡ-19’ ਦੇ ਖ਼ਿਲਾਫ਼ ਭਾਰਤ ਦੀ ਲੜਾਈ ਵਿੱਚ ਇਨ੍ਹਾਂ ਦੁਆਰਾ ਨਿਭਾਈ ਜਾਣ ਵਾਲੀ ਮਹੱਤਵਪੂਰਨ ਭੂਮਿਕਾ ’ਤੇ ਫਿਰ ਤੋਂ ਪ੍ਰਕਾਸ਼ ਪਾਇਆ।
ਕੇਂਦਰੀ ਆਯੁਸ਼ ਮੰਤਰੀ, ਕੈਬਨਿਟ ਸਕੱਤਰ ਅਤੇ ਆਯੁਸ਼ ਮੰਤਰਾਲਾ ਦੇ ਸਕੱਤਰ ਨੇ ਵੀ ਇਸ ਗੱਲਬਾਤ ਵਿੱਚ ਹਿੱਸਾ ਲਿਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਈਸਟਰ ਦੇ ਵਿਸ਼ੇਸ਼ ਅਵਸਰ ‘ਤੇ ਈਸਾਈ ਸਮੁਦਾਏ ਦੇ ਅਧਿਆਤਮਿਕ ਨੇਤਾਵਾਂ ਨਾਲ ਮੁਲਾਕਾਤ ਕੀਤੀ ਦਿੱਲੀ ਸਥਿਤ ਸੇਕ੍ਰੇਡ ਹਾਰਟ ਕੈਥੀਡ੍ਰਲ ਦੀ ਯਾਤਰਾ ਦੀਆਂ ਝਲਕੀਆਂ ਸਾਂਝੀ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਈਸਟਰ ਦੇ ਵਿਸ਼ੇਸ਼ ਅਵਸਰ ‘ਤੇ ਈਸਾਈ ਸਮੁਦਾਏ ਦੇ ਅਧਿਆਤਮਿਕ ਨੇਤਾਵਾਂ ਨਾਲ ਮੁਲਾਕਾਤ ਕੀਤੀ। ਸ਼੍ਰੀ ਮੋਦੀ ਨੇ ਇਸ ਅਵਸਰ ‘ਤੇ ਦਿੱਲੀ ਵਿੱਚ ਸੇਕ੍ਰੇਡ ਹਾਰਟ ਕੈਥੀਡ੍ਰਲ ਦੀ ਯਾਤਰਾ ਦੀਆਂ ਝਲਕੀਆਂ ਵੀ ਸਾਂਝੀ ਕੀਤੀਆਂ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਅੱਜ, ਈਸਟਰ ਦੇ ਵਿਸ਼ੇਸ਼ ਅਵਸਰ ‘ਤੇ, ਮੈਨੂੰ ਦਿੱਲੀ ਸਥਿਤ ਸੇਕ੍ਰੇਡ ਹਾਰਟ ਕੈਥੀਡ੍ਰਲ ਜਾਣ ਦਾ ਅਵਸਰ ਮਿਲਿਆ। ਮੈਂ ਈਸਾਈ ਸਮੁਦਾਏ ਦੇ ਅਧਿਆਤਮਿਕ ਨੇਤਾਵਾਂ ਨਾਲ ਵੀ ਮੁਲਾਕਾਤ ਕੀਤੀ।”
“ਇੱਥੇ ਕੁਝ ਝਲਕੀਆਂ ਹਨ।”
“ਈਸਟਰ ‘ਤੇ ਸੇਕ੍ਰੇਡ ਹਾਰਟ ਕੈਥੀਡ੍ਰਲ, ਦਿੱਲੀ ਦੀਆਂ ਕੁਝ ਹੋਰ ਤਸਵੀਰਾਂ।
ਕਾਮਨਾ ਹੈ ਕਿ ਇਹ ਦਿਨ ਸਮਾਜ ਵਿੱਚ ਹੋਰ ਅਧਿਕ ਖੁਸ਼ੀ ਅਤੇ ਸਦਭਾਵ ਲਿਆਵੇ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਵਾਲਿਮੂ ਨਯੇਰੇਰੇ ਨੂੰ ਉਨ੍ਹਾਂ ਦੀ 100ਵੀਂ ਜਯੰਤੀ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੇ ਮਿੱਤਰ ਅਤੇ ਮਹਾਨ ਨੇਤਾ ਮਵਾਲਿਮੂ ਨਯੇਰੇਰੇ ਨੂੰ ਉਨ੍ਹਾਂ ਦੀ 100ਵੀਂ ਜਯੰਤੀ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ ਹੈ। ਸ਼੍ਰੀ ਮੋਦੀ ਨੇ ਕਿਹਾ ਕਿ ਮਵਾਲਿਮੂ ਨਯੇਰੇਰੇ ਦੇ ਏਕਤਾ ਅਤੇ ਸਮਾਨਤਾ ਦੇ ਸਿਧਾਂਤ ਅੱਜ ਵੀ ਪਹਿਲਾਂ ਦੀ ਤਰ੍ਹਾਂ ਪ੍ਰਾਸੰਗਿਕ ਹਨ। ਉਨ੍ਹਾਂ ਨੇ ਕਿਹਾ ਕਿ ਸ੍ਰੀ ਨਯੇਰੇਰੇ ਦਾ ਜੀਵਨ ਅਤੇ ਉਨ੍ਹਾਂ ਦੇ ਕਾਰਜ ਸਾਡੇ ਸਭ ਦੇ ਲਈ ਇੱਕ ਸਥਿਰ ਪ੍ਰੇਰਣਾ ਬਣੇ ਰਹਿਣਗੇ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ ਹੈ;
“ਮਵਾਲਿਮੂ ਨਯੇਰੇਰੇ ਦਾ ਜੀਵਨ ਅਤੇ ਉਨ੍ਹਾਂ ਦੇ ਕਾਰਜ ਸਾਡੇ ਸਭ ਦੇ ਲਈ ਸਤਤ ਪ੍ਰੇਰਣਾ ਬਣੇ ਰਹਿਣਗੇ। ਉਨ੍ਹਾਂ ਦੇ ਏਕਤਾ ਅਤੇ ਸਮਾਨਤਾ ਦੇ ਸਿਧਾਂਤ ਅੱਜ ਵੀ ਪਹਿਲਾਂ ਦੀ ਤਰ੍ਹਾਂ ਪ੍ਰਾਸੰਗਿਕ ਹਨ। ਭਾਰਤ ਦੇ ਮਿੱਤਰ ਅਤੇ ਮਹਾਨ ਨੇਤਾ ਮਵਾਲਿਮੂ ਨਯੇਰੇਰੇ ਨੂੰ ਉਨ੍ਹਾਂ ਦੀ 100ਵੀਂ ਜਯੰਤੀ ‘ਤੇ ਮੇਰੀਆਂ ਸ਼ਰਧਾਂਜਲੀਆਂ।”
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
35 ਸਾਲ ਬਾਅਦ ਭਾਰਤ ਨੇ ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਦੀ ਗਵਰਨਿੰਗ ਬਾਡੀ ਦੀ ਪ੍ਰਧਾਨਗੀ ਸੰਭਾਲੀ
35 ਸਾਲ ਬਾਅਦ ਭਾਰਤ ਨੇ ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਦੀ ਗਵਰਨਿੰਗ ਬਾਡੀ ਦੀ ਪ੍ਰਧਾਨਗੀ ਸੰਭਾਲ ਲਈ ਹੈ । ਇਸ ਨਾਲ ਭਾਰਤ ਅਤੇ ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਵਿਚਾਲੇ 100 ਸਾਲ ਉਤਪਾਦਕ ਸੰਬੰਧਾਂ ਵਿੱਚ ਇੱਕ ਨਵਾਂ ਚੈਪਟਰ ਸ਼ੁਰੂ ਹੋਇਆ ਹੈ । ਸ਼੍ਰੀ ਅਪੁਰਵਾ ਚੰਦਰਾ , ਸਕੱਤਰ  ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਦੇ ਅਕਤੂਬਰ 2020 ਤੋਂ 2021 ਤੱਕ ਚੇਅਰਪਰਸਨ ਚੁਣੇ ਗਏ ਹਨ । ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਦੀ ਗਵਰਨਿੰਗ ਬਾਡੀ ਦੇ ਚੇਅਰਪਰਸਨ ਦਾ ਅਹੁਦਾ ਅੰਤਰਰਾਸ਼ਟਰੀ ਵੱਕਾਰ ਵਾਲਾ ਹੁੰਦਾ ਹੈ ।
ਗਵਰਨਿੰਗ ਬਾਡੀ ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਦੀ ਇੱਕ ਮੁੱਖ ਕਾਰਜਕਾਰੀ ਸੰਸਥਾ ਹੈ , ਜੋ ਨੀਤੀਆਂ , ਪ੍ਰੋਗਰਾਮਾਂ , ਏਜੰਡਾ , ਬਜਟ ਦਾ ਫੈਸਲਾ ਕਰਨ ਤੋਂ ਇਲਾਵਾ ਡਾਇਰੈਕਟਰ ਜਨਰਲ ਚੁਣਦੀ ਹੈ । ਮੌਜੂਦਾ ਅੰਤਰਰਾਸ਼ਟਰੀ ਕਿਰਤ ਸੰਸਥਾ ਦੇ 187 ਮੈਂਬਰ ਹਨ । ਸ਼੍ਰੀ ਅਪੁਰਵਾ ਚੰਦਰਾ ਸੰਸਥਾ ਦੀ ਗਵਰਨਿੰਗ ਬਾਡੀ ਦੀ ਨਵੰਬਰ 2020 ਵਿੱਚ ਹੋਣ ਵਾਲੀ ਆਉਂਦੀ ਮੀਟਿੰਗ ਦੀ ਪ੍ਰਧਾਨਗੀ ਕਰਨਗੇ । ਜਨੇਵਾ ਵਿੱਚ ਉਹਨਾਂ ਨੂੰ ਮੈਂਬਰ ਦੇਸ਼ਾਂ ਦੇ ਸਮਾਜਿਕ ਭਾਈਵਾਲਾਂ ਅਤੇ ਸੀਨੀਅਰ ਅਧਿਕਾਰੀਆਂ ਨਾਲ ਗੱਲਬਾਤ ਕਰਨ ਦਾ ਮੌਕਾ ਮਿਲੇਗਾ । ਇਹ ਸੰਸਥਾ ਸਰਕਾਰ ਵੱਲੋਂ ਬਦਲਾਅ ਲਈ ਕੀਤੀਆਂ ਪਹਿਲਾਂ ਜੋ ਕਿਰਤ ਬਜ਼ਾਰ ਵਿੱਚ ਸਖ਼ਤਾਈਆਂ ਨੂੰ ਖ਼ਤਮ ਕਰਨ ਦੇ ਨਾਲ ਨਾਲ ਸਾਰੇ ਕਾਮਿਆਂ ਨੂੰ ਸਰਵਵਿਆਪਕਤਾ ਸਹਿਤ ਸਮਾਜਿਕ ਸੁਰੱਖਿਆ ਬਾਰੇ ਆਪਣੇ ਇਰਾਦਿਆਂ ਨੂੰ ਸਪਸ਼ਟ ਕਰਨ ਬਾਰੇ ਜਾਣਕਾਰੀ ਦੇਣ ਲਈ ਇੱਕ ਪਲੇਟਫਾਰਮ ਮੁਹੱਈਆ ਕਰਦੀ ਹੈ । ਇਹ ਸੰਸਥਾ ਸਾਰੇ ਕਾਮਿਆਂ ਲਈ ਕੰਮ ਕਰਦੀ ਹੈ ਭਾਵੇਂ ਉਹ ਸੰਗਠਿਤ ਤੇ ਭਾਵੇਂ ਅਸੰਗਠਿਤ ਖੇਤਰ ਵਿੱਚ ਹੋਣ ।
ਸ਼੍ਰੀ ਅਪੁਰਵਾ ਚੰਦਰਾ ਮਹਾਰਾਸ਼ਟਰ ਕੈਡਰ ਦੇ 1988 ਬੈਚ ਦੇ ਆਈ ਏ ਐੱਸ ਅਧਿਕਾਰੀ ਹਨ । ਸ਼੍ਰੀ ਚੰਦਰਾ ਨੇ ਭਾਰਤ ਸਰਕਾਰ ਦੇ ਪੈਟ੍ਰੋਲੀਅਮ ਤੇ ਕੁਦਰਤੀ ਗੈਸ ਮੰਤਰਾਲੇ ਵਿੱਚ 7 ਸਾਲਾਂ ਤੋਂ ਜਿ਼ਆਦਾ ਸਮਾਂ ਬਿਤਾਇਆ ਹੈ । ਸ਼੍ਰੀ ਚੰਦਰਾ ਨੇ ਮਹਾਰਾਸ਼ਟਰ ਸਰਕਾਰ ਵਿੱਚ 2013 ਤੋਂ ਲੈ ਕੇ 2017 ਤੱਕ 4 ਵਰਿ੍ਆਂ ਲਈ ਪ੍ਰਿੰਸੀਪਲ ਸਕੱਤਰ  ਦੇ ਅਹੁਦੇ ਤੇ ਕੰਮ ਕੀਤਾ ਹੈ । ਸ਼੍ਰੀ ਅਪੁਰਵਾ ਚੰਦਰਾ ਨੇ ਰੱਖਿਆ ਮੰਤਰਾਲੇ ਵਿੱਚ 01—12—2017 ਵਿੱਚ ਡਾਇਰੈਕਟਰ ਜਨਰਲ  ਦਾ ਅਹੁਦਾ ਸੰਭਾਲਿਆ ਸੀ ਤੇ ਉਹਨਾਂ ਦੇ ਇਸ ਅਹੁਦਾ ਤੇ ਇਕੂਜੀਸ਼ਨ ਕ੍ਰਿਆ ਨੂੰ ਤੇਜ਼ ਕਰਕੇ ਭਾਰਤੀ ਹਥਿਆਰਬੰਦ ਫ਼ੌਜਾਂ ਨੂੰ ਮਜ਼ਬੂਤ ਕੀਤਾ ਸੀ । ਉਹਨਾਂ ਨੇ ਨਵੀਂ ਡਿਫੈਂਸ ਇਕੂਜੀਸ਼ਨ ਪ੍ਰੋਸੀਜ਼ਰ ਦਾ ਮਸੌਦਾ ਤਿਆਰ ਕਰਨ ਵਾਲੀ ਕਮੇਟੀ ਦੀ ਪ੍ਰਧਾਨਗੀ ਕੀਤੀ ਸੀ । ਡਿਫੈਂਸ ਇਕੂਜੀਸ਼ਨ ਪ੍ਰੋਸੀਜ਼ਰ 2020 01 ਅਕਤੂਬਰ 2020 ਤੋਂ ਲਾਗੂ ਹੋ ਗਏ ਹਨ , ਜਿਸ ਦਿਨ ਤੋਂ ਉਹਨਾਂ ਨੇ ਕਿਰਤ ਅਤੇ ਰੋਜ਼ਗਾਰ ਮੰਤਰਾਲੇ ਵਿੱਚ ਸਕੱਤਰ ਦਾ ਅਹੁਦਾ ਸੰਭਾਲਿਆ ਸੀ ।
ਐੱਨ ਵੀ / ਆਰ ਸੀ ਜੇ / ਆਰ ਐੱਨ ਐੱਮ / ਆਈ ਏ
(
ਵਿੱਤ ਮੰਤਰਾਲਾ
'ਜੀਐਸਟੀਆਰ -2 ਏ' ਵਿੱਚ ਦਰਾਮਦ ਡਾਟਾ
ਵਿਦੇਸ਼ਾਂ ਤੋਂ ਮਾਲ ਦੀ ਦਰਾਮਦ ਅਤੇ ਐੱਸਈਜ਼ੈਡ ਯੂਨਿਟਾਂ / ਐੱਸਈਜ਼ੈਡ ਡਿਵੈਲਪਰਾਂ ਤੋਂ ਅੰਦਰੂਨੀ ਸਪਲਾਈ ਦੇ ਵੇਰਵੇ ਦਰਸਾਉਣ ਲਈ ‘ਜੀਐਸਟੀਆਰ -2 ਏ’ ਵਿੱਚ ਦੋ ਨਵੇਂ ਟੇਬਲ ਸ਼ਾਮਲ ਕੀਤੇ ਗਏ ਹਨ। ਕਰਦਾਤਾ ਹੁਣ ਆਪਣਾ ‘ਬਿਲ ਆਫ਼ ਐਂਟਰੀ ਡੇਟਾ’ ਵੇਖ ਸਕਦੇ ਹਨ ਜੋ ਜੀਐਸਟੀ ਸਿਸਟਮ  ਰਾਹੀਂ ਆਈਸਗੇਟ ਸਿਸਟਮ  ਤੋਂ ਪ੍ਰਾਪਤ ਕੀਤਾ ਜਾਂਦਾ ਹੈ। ਮੌਜੂਦਾ ਡਾਟਾ ਅਪਲੋਡ ਇੱਕ ਅਜ਼ਮਾਇਸ਼ ਦੇ ਅਧਾਰ ਤੇ ਕੀਤਾ ਗਿਆ ਹੈ, ਤਾਂ ਜੋ ਇਹ ਆਪਣੀ ਕਾਰਜਸ਼ੀਲਤਾ ਜਾਂ ਸੰਭਾਵਨਾ ਦਾ ਸਹੀ ਢੰਗ ਨਾਲ ਅਨੁਭਵ ਕਰ ਸਕੇ ਅਤੇ ਇਸ ਸੰਬੰਧ ਵਿੱਚ ਕਰਦਾਤਾਵਾਂ ਤੋਂ ਲੋੜੀਂਦੀ ਫੀਡਬੈਕ ਪ੍ਰਾਪਤ ਹੋ ਸਕੇ।
ਸਿਸਟਮ ਇਸ ਵੇਲੇ 6 ਅਗਸਤ, 2020 ਤੱਕ ਦਾ ਡੇਟਾ ਦਿਖਾ ਰਿਹਾ ਹੈ। ਇਸ ਤੋਂ ਇਲਾਵਾ, ਕਰਦਾਤਾ ਇਸ ਤੱਥ ਨੂੰ ਨੋਟ ਕਰ ਸਕਦੇ ਹਨ ਕਿ ਵਰਤਮਾਨ ਵਿੱਚ ਇਸ ਪ੍ਰਣਾਲੀ ਵਿਚ ਗੈਰ-ਕੰਪਿਊਟਰਾਈਜ਼ਡ ਬੰਦਰਗਾਹਾਂ  'ਤੇ ਦਾਖਲ ਕੀਤੇ ਬਿੱਲ ਆਫ ਐਂਟਰੀ ਦੇ ਲਈ ਦਰਾਮਦ ਸਬੰਧੀ ਜਾਣਕਾਰੀ ਦੇ ਨਾਲ-ਨਾਲ ਕੋਰੀਅਰ ਸੇਵਾਵਾਂ/ਡਾਕਘਰ ਦੇ ਜ਼ਰੀਏ ਕੀਤੇ ਗਏ ਆਯਾਤ ਨਾਲ ਜੁੜੀ ਜਾਣਕਾਰੀ ਉਪਲੱਬਧ ਨਹੀਂ ਹੈ। ਇਸ ਨੂੰ ਜਲਦੀ ਹੀ ਉਪਲੱਬਧ ਕਰਵਾ ਦਿੱਤਾ ਜਾਵੇਗਾ।
ਇਹ ਵੀ ਵਰਣਨਯੋਗ ਹੈ ਕਿ 'ਬਿੱਲ ਆਫ਼ ਐਂਟਰੀ' ਦੇ ਵੇਰਵਿਆਂ ਵਿੱਚ ਕੀਤੀਆਂ ਸੋਧਾਂ ਬਾਰੇ ਜਾਣਕਾਰੀ ਵੀ ਜਲਦੀ ਉਪਲੱਬਧ ਕਰ ਦਿੱਤੀ ਜਾਵੇਗੀ।
ਕਰਦਾਤਾਵਾਂ ਨੂੰ ਬੇਨਤੀ ਕੀਤੀ ਜਾਂਦੀ ਹੈ ਕਿ ਉਹ ਸਵੈ-ਸੇਵਾ ਪੋਰਟਲ  'ਤੇ ਖੁਦ ਪਹਿਲ ਕਰਨ ਅਤੇ ਆਪਣੀ ਫੀਡਬੈਕ ਨੂੰ ਸਾਂਝਾ ਕਰਨ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਦੁਸਹਿਰੇ ਦੀ ਪੂਰਵ ਸੰਧਿਆ 'ਤੇ ਦੇਸ਼ਵਾਸੀਆਂ ਨੂੰ ਵਧਾਈਆਂ ਦਿੱਤੀਆਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਦੁਸਹਿਰੇ ਦੀ ਪੂਰਵ ਸੰਧਿਆ 'ਤੇ ਆਪਣੇ ਸੰਦੇਸ਼ ਵਿੱਚ ਕਿਹਾ:-
“ਵਿਜੈ ਦਸ਼ਮੀ ਦੇ ਸ਼ੁਭ ਅਵਸਰ 'ਤੇ, ਮੈਂ ਸਾਰੇ ਦੇਸ਼ਵਾਸੀਆਂ ਅਤੇ ਵਿਦੇਸ਼ਾਂ ਵਿੱਚ ਵਸੇ ਸਾਰੇ ਭਾਰਤੀਆਂ ਨੂੰ ਹਾਰਦਿਕ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਵਿਜੈ ਦਸ਼ਮੀ ਨੂੰ ਬੁਰਾਈ 'ਤੇ ਚੰਗਿਆਈ ਦੀ ਵਿਜੈ ਦੇ ਪ੍ਰਤੀਕ ਦੇ ਰੂਪ ਵਿੱਚ ਮਨਾਇਆ ਜਾਂਦਾ ਹੈ। ਇਹ ਤਿਉਹਾਰ ਸਾਨੂੰ ਨੈਤਿਕਤਾ, ਭਲਾਈ ਅਤੇ ਸਦਾਚਾਰ ਦੇ ਰਸਤੇ 'ਤੇ ਚਲਣਾ ਸਿਖਾਉਂਦਾ ਹੈ। ਭਗਵਾਨ ਰਾਮ ਦੀ ਸ਼ਖ਼ਸੀਅਤ ਅਤੇ ਮਰਯਾਦਾ-ਪੁਰਸ਼ੋਤਮ ਦੇ ਰੂਪ ਵਿੱਚ ਉਨ੍ਹਾਂ ਦਾ ਸਹੀ ਆਚਰਣ ਜਨ-ਜਨ ਦੇ ਲਈ ਆਦਰਸ਼ ਹੈ।
ਮੈਂ ਕਾਮਨਾ ਹੈ ਕਿ ਇਹ ਤਿਉਹਾਰ ਸਮਾਜ ਦੇ ਨੈਤਿਕ ਅਧਾਰ ਨੂੰ ਮਜ਼ਬੂਤ ਬਣਾਵੇ ਅਤੇ ਸਭ ਦੇਸ਼ਵਾਸੀਆਂ ਨੂੰ ਰਾਸ਼ਟਰ ਨਿਰਮਾਣ ਦੇ ਲਈ ਪ੍ਰੇਰਿਤ ਕਰੇ।"
Click here to see President's Speech in Hindi
ਰੇਲ ਮੰਤਰਾਲਾ
ਮੰਗ ਵਧਾਉਣ ਦੇ ਨਾਲ, ਭਾਰਤੀ ਰੇਲ ਨੇ ਜੂਨ 2021 ਵਿੱਚ 660 ਤੋਂ ਵੱਧ ਟ੍ਰੇਨਾਂ ਨੂੰ ਦਿੱਤੀ ਪ੍ਰਵਾਨਗੀ
18.06.2021 ਤੱਕ, ਲਗਭਗ 983 ਮੇਲ/ਐਕਸਪ੍ਰੈਸ ਟ੍ਰੇਨਾਂ ਦਾ ਪਰਿਚਾਲਨ ਹੋ ਰਿਹਾ ਹੈ
ਕੋਰੋਨਾ ਦੀ ਗਤੀ ਸਪਾਟ ਹੋਣ ਦੇ ਨਾਲ, ਭਾਰਤੀ ਰੇਲ ਜਨਤਾ ਦੀ ਯਾਤਰਾ ਨੂੰ ਸੁਗਮ ਬਣਾਉਣ, ਪ੍ਰਵਾਸੀ ਕਾਮਗਾਰਾਂ ਦੀ ਆਵਾਜਾਈ ਲਈ ਟ੍ਰੇਨਾਂ ਉਪਲੱਬਧ ਕਰਵਾਉਣ ਅਤੇ ਵੱਖ-ਵੱਖ ਮੂਲ ਮੰਜ਼ਿਲ ਕਲਸਟਰਾਂ ਵਿੱਚ ਉਡੀਕ ਸੂਚੀ ਖਤਮ ਕਰਨ ਲਈ ਕਈ ਵਿਸ਼ੇਸ਼ ਟ੍ਰੇਨਾਂ ਦਾ ਸੰਚਾਲਨ ਵਧਾਇਆ ਜਾ ਰਿਹਾ ਹੈ।
ਕੋਵਿਡ ਤੋਂ ਪਹਿਲਾਂ, ਰੋਜ਼ਾਨਾ ਔਸਤਨ ਲਗਭਗ 1768 ਮੇਲ/ਐਕਸਪ੍ਰੈੱਸ ਟ੍ਰੇਨਾਂ ਦਾ ਸੰਚਾਲਨ ਹੋ ਰਿਹਾ ਸੀ।
18.06.2021 ਤੱਕ, ਲਗਭਗ 983 ਮੇਲ/ਐਕਸਪ੍ਰੈਸ ਟ੍ਰੇਨਾਂ ਦਾ ਰੋਜ਼ਾਨਾ ਪਰਿਚਾਲਨ ਹੋ ਰਿਹਾ ਹੈ । ਜੋ ਕੋਵਿਡ ਤੋਂ ਪਹਿਲਾਂ ਦੇ ਪੱਧਰ ਦੀ ਤੁਲਨਾ ਵਿੱਚ ਲਗਭਗ 56% ਹੈ। ਮੰਗ ਅਤੇ ਕਮਰਸ਼ੀਅਲ ਜ਼ਰੂਰਤਾਂ ਦੇ ਅਧਾਰ ‘ਤੇ ਟ੍ਰੇਨਾਂ ਦੀ ਸੰਖਿਆ ਹੌਲੀ-ਹੌਲੀ ਵਧਾਈ ਜਾ ਰਹੀ ਹੈ।
01.06.2021 ਤੱਕ, ਲਗਭਗ 800 ਮੇਲ/ਐਕਸਪ੍ਰੈੱਸ ਟ੍ਰੇਨਾਂ ਪਰਿਚਾਲਨ ਵਿੱਚ ਸਨ। 01.06.2021 ਤੋਂ 18.06.2021 ਤੱਕ ਦੀ ਮਿਆਦ ਦੇ ਦੌਰਾਨ, ਖੇਤਰੀ ਰੇਲਵੇ ਨੂੰ 660 ਤੋਂ ਇਲਾਵਾ ਮੇਲ/ਐਕਸਪ੍ਰੈੱਸ ਟ੍ਰੇਨਾਂ ਦੇ ਪਰਿਚਾਲਨ ਨੂੰ ਪ੍ਰਵਾਨਗੀ ਦਿੱਤੀ ਗਈ ਸੀ।
ਇਸ ਦਾ ਵੇਰਵਾ ਇਸ ਪ੍ਰਕਾਰ ਹੈ:-
|
|
ਸ਼੍ਰੇਣੀ ਨੰਬਰ
|
|
ਰੇਲਵੇ
|
|
ਐੱਮਐੱਸਪੀਸੀ
|
|
ਐੱਚਐੱਸਪੀ
|
|
ਕੁੱਲ
|
|
1
|
|
ਸੀਆਰ
|
|
24
|
|
2
|
|
26
|
|
2
|
|
ਈਸੀਆਰ
|
|
10
|
|
8
|
|
18
|
|
3
|
|
ਈਆਰ
|
|
64
|
|
4
|
|
68
|
|
4
|
|
ਐੱਨਸੀਆਰ
|
|
16
|
|
0
|
|
16
|
|
5
|
|
ਐੱਨਈਆਰ
|
|
32
|
|
6
|
|
38
|
|
6
|
|
ਐੱਨਐੱਪਆਰ
|
|
28
|
|
0
|
|
28
|
|
7
|
|
ਐੱਨਆਰ
|
|
158
|
|
0
|
|
158
|
|
8
|
|
ਐੱਨਡਬਲਿਊਆਰ
|
|
32
|
|
2
|
|
34
|
|
9
|
|
ਐੱਸਸੀਆਰ
|
|
20
|
|
64
|
|
84
|
|
10
|
|
ਐੱਸਈਸੀਆਰ
|
|
16
|
|
0
|
|
16
|
|
11
|
|
ਐੱਸਈਆਰ
|
|
44
|
|
16
|
|
60
|
|
12
|
|
ਐੱਸਆਰ
|
|
66
|
|
4
|
|
70
|
|
13
|
|
ਡਬਲਿਊਸੀਆਰ
|
|
28
|
|
0
|
|
28
|
|
14
|
|
ਡਬਲਿਊਆਰ
|
|
14
|
|
2
|
|
16
|
||
|
ਕੁੱਲ
|
|
552
|
|
108
|
|
660ਐੱਮਐੱਸਪੀਸੀ/ਮੇਲ/ਐਕਸਪ੍ਰੈੱਸ ਸਪੈਸ਼ਲ, ਐੱਚਐੱਸਪੀ- ਹੌਲੀਡੇ ਸਪੈਸ਼ਲ
ਇਹ ਧਿਆਨ ਰੱਖਣਾ ਚਾਹੀਦਾ ਕਿ ਖੇਤਰੀ ਰੇਲਵੇ ਮੰਡਲਾਂ ਨੂੰ ਸਥਾਨਕ ਹਲਾਤ, ਟਿਕਟ ਮੰਗ ਦੀ ਸਥਿਤੀ ਅਤੇ ਖੇਤਰ ਵਿੱਚ ਕੋਵਿਡ ਦੇ ਮਾਮਲਿਆਂ ਨੂੰ ਦੇਖਦੇ ਹੋਏ ਯੋਜਨਾਬੱਧ ਤਰੀਕੇ ਨਾਲ ਟ੍ਰੇਨਾਂ ਦਾ ਸੰਚਾਨਲ ਬਹਾਲ ਕਰਨ ਦੀ ਸਲਾਹ ਦਿੱਤੀ ਜਾਂਦੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬਰਮਿੰਘਮ ਰਾਸ਼ਟਰਮੰਡਲ ਖੇਡਾਂ 2022 ਵਿੱਚ ਵੇਟਲਿਫਟਿੰਗ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ’ਤੇ ਗੁਰਦੀਪ ਸਿੰਘ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬਰਮਿੰਘਮ ਰਾਸ਼ਟਰਮੰਡਲ ਖੇਡਾਂ 2022 ਵਿੱਚ ਵੇਟਲਿਫਟਿੰਗ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ’ਤੇ ਗੁਰਦੀਪ ਸਿੰਘ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਸਖ਼ਤ ਮਿਹਨਤ ਅਤੇ ਸਮਰਪਣ ਨਾਲ ਉਤਕ੍ਰਿਸ਼ਟ ਪਰਿਣਾਮ ਮਿਲਦੇ ਹਨ....ਗੁਰਦੀਪ ਸਿੰਘ ਨੇ ਰਾਸ਼ਟਰਮੰਡਲ ਖੇਡਾਂ ਵਿੱਚ ਵੇਟਲਿਫਟਿੰਗ ਵਿੱਚ ਕਾਂਸੀ ਦਾ ਮੈਡਲ ਜਿੱਤ ਕੇ ਇਹੀ ਦਿਖਾਇਆ ਹੈ। ਉਨ੍ਹਾਂ ਨੇ ਸਭ ਨਾਗਰਿਕਾਂ ਦੇ ਦਰਮਿਆਨ ਖੁਸ਼ੀ ਦੀ ਭਾਵਨਾ ਨੂੰ ਹੋਰ ਵਧਾਇਆ ਹੈ। ਉਨ੍ਹਾਂ ਨੂੰ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ।”